Φωτεινό σώμα πάνω από τη Ρόδο…\nΗμ/νία δημοσίευσης 21/09/2016 28/11/2017 Συντάκτης Strange Press 0\nΤο απόγευμα της 21ης Αυγούστου του 1959, το φορτηγό πλοίο “Αναστάσιος” έπλεε στα ανοιχτά της Ρόδου.\nΤο πλήρωμα του πλοίου αντιλήφθηκε στις 7 το απόγευμα της ίδιας ημέρας ένα άγνωστο ιπτάμενο αντικείμενο, το οποίο περιγράφτηκε ως “φωτεινό”, να πετάει πάνω από το νότιο τμήμα του νησιού με κατεύθυνση προς τα ανατολικά.\nΗ σύντομη αυτή είδηση δημοσιεύθηκε στην εφημερίδα “ΕΛΕΥΘΕΡΙΑ”, στις 22/08/1959…\nΤο άρθρο, όπως δημοσιεύθηκε στην εφημερίδα “ΕΛΕΥΘΕΡΙΑ”, στις 22/08/1959\nΑ.Τ.Ι.Α. πάνω από τη Ρόδο...\nΙπτάμενοι δίσκοι πάνω από τη Ρόδο, το 1950...\nΤα φαντάσματα έχουν άραγε σώμα από αιθέρα;\nΦωτεινό αντικείμενο πάνω από τη Μασσαλία…\nΤεράστιο φωτεινό ιπτάμενο αντικείμενο πάνω από τα Χανιά, το 1958...\nΚατηγορίες: 1959, Α.Τ.Ι.Α. Ετικέτες: Ελλάδα, ιπτάμενοι δίσκοι Σχολιάστε\nΠροηγούμενο άρθροΤο περιστατικό του Παλομάρες…\nΕπόμενο άρθροΧαμένες πολιτείες – Η βυθισμένη πόλη των Ίνκας…


Η νεοκαπιταλιστική Κίνα και τα νέα δεδομένα για τη Δύση\nΟ ανταγωνισμός μεταξύ των δύο θα μεταβάλει το παγκόσμιο κοινωνικό και οικονομικό περιβάλλον. Η μεταμόρφωση της ασιατικής δύναμης που χρειάστηκε μόλις μια γενιά και η τεχνολογική υπεροχή. Γράφουν οι Κ. Ζοπουνίδης και Γ. Ατσαλάκης.\nτων Κωνσταντίνου Ζοπουνίδη και Γιώργου Ατσαλάκη*\nΜέχρι το 1800, το μέσο ημερομίσθιο στην ανθρωπότητα ήταν 3 δολάρια. Σήμερα, είναι πολλαπλάσιο και σε χώρες βασισμένες στο σύστημα της ελεύθερης αγοράς και στην καινοτομία όπως οι ΗΠΑ, είναι 183$.\nΗ Κίνα, με ποσοστό φτώχειας πριν 40 χρόνια πάνω από 90%, δεν μπορούσε να μην υιοθετήσει το μοντέλο της ελεύθερης αγοράς. Η εξέλιξη της Κίνας σε οπαδό της ελεύθερης οικονομίας είναι η μεγαλύτερη και η ταχύτερη μεταμόρφωση που υπήρξε ποτέ στην παγκόσμια ιστορία.\nΗ προσαρμογή της Κίνας στο καπιταλιστικό σύστημα μεταμόρφωσε τη χώρα μέσα σε μια γενιά. Όλοι οι Κινέζοι εργάζονται όλη τη μέρα, αποταμιεύουν, ανακυκλώνουν σχεδόν τα πάντα, καθώς κερδίζουν από την ανακύκλωση, σπουδάζουν, έχουν φιλοδοξίες και όραμα για να φτιάξουν ένα καλύτερο μέλλον για τα παιδιά τους, με βάση τα πρότυπα ζωής της Δύσης.\nΤο 1984, η Κίνα παρήγαγε το 2% του παγκόσμιου ΑΕΠ, σήμερα το 22%. Μέσα σε 22 έτη, το 25% του πληθυσμού που ζούσε στις πόλεις, έφθασε στο 55%, ενώ αντίστοιχα στη Μεγάλη Βρετανία χρειάστηκαν 120 έτη και στην Αμερική 80 έτη για τη μετακίνηση του πληθυσμού. Το επίπεδο φτώχειας μειώθηκε από το 88% στο 1%.\nΣήμερα στην Κίνα δεν χρειάζεται να έχεις μετρητά ή πιστωτικές και χρεωστικές κάρτες ή να εκδίδεις επιταγές. Μπορείς να αγοράσεις από ένα παγωτό μέχρι ένα αυτοκίνητο μόνο μέσω του κινητού τηλεφώνου σου. Στα ξενοδοχεία απλά δείχνεις το κινητό σου, σκανάρουν τον QR κωδικό σου και έχει ολοκληρωθεί αυτόματα η άφιξή σου και η πληρωμή. Τα πάντα μπορούν να πληρωθούν μέσω της WeChat (το κινέζικο Facebook) ή μέσω των εφαρμογών Alipay και Taobao.\nΗ WeChat έχει πάνω από 1 δισ. χρήστες και εκτός από κοινωνικό μέσο δικτύωσης, χρησιμοποιείται για εμπορικές συμφωνίες, για κλείσιμο ιατρικών ραντεβού, για κράτηση σε εστιατόρια, για πληρωμή λογαριασμών, για αποστολή χρημάτων σε όλη την χώρα, ακόμα και για την πληρωμή φόρων. Χρησιμοποιείται για να προσκαλέσεις φίλους για δείπνο, κάνοντας την κράτηση του εστιατορίου, το εστιατόριο ενημερώνει τους καλεσμένους σου μέσω του WeChat και μπορείς να δώσεις την παραγγελία σου μέσω του WeChat από το ηλεκτρονικό μενού, είτε πριν φτάσεις είτε όταν φτάσεις στο εστιατόριο, χωρίς να χρειάζεται να παραγγείλεις σε σερβιτόρο. Ο σερβιτόρος θα φέρει μόνο το φαγητό. Ο λογαριασμός σου θα σταλθεί στο κινητό σου στο WeChat, όπου ο καθένας μπορεί να πληρώσει το μερίδιό του.\nΤο Taobao είναι το μεγαλύτερο κατάστημα ηλεκτρονικού εμπορίου, ακόμα και από το Amazon. Η Alipay είναι μια ακόμα δημοφιλής εφαρμογή ηλεκτρονικών πληρωμών από το κινητό σου. Το LetGo είναι μια εφαρμογή πώλησης πραγμάτων που δεν θέλεις πλέον. Από τη στιγμή που θα βγει μια φωτογραφία από το κινητό σου, αυτόματα θα προταθεί μια τιμή και θα αναρτηθεί στο αναρίθμητο κοινό του διαδικτύου.\nΕταιρείες όπως οι Alibaba, JD.com, BingoBox, έχουν πάνω από 300 καταστήματα χωρίς ταμίες και προσωπικό εξυπηρέτησης. Με τη χρήση τεχνητής νοημοσύνης αναγνωρίζεται το πρόσωπό σας, αναγνωρίζει το WeChat, σας ανοίγει την πόρτα του καταστήματος, απλά ‘σκανάρεις’ με το κινητό σου το αντικείμενο που θέλεις και έρχονται μπροστά σου, παίρνεις τα αντικείμενα και φεύγεις, και η πληρωμή έχει γίνει αυτόματα από το WeChat. Για να αγοράσεις ένα αυτοκίνητο οποιασδήποτε μάρκας, μπορείς να κλείσεις μια δοκιμή οδήγησης για το αυτοκίνητο που επιθυμείς από το κινητό σου, το παραλαμβάνεις, το οδηγείς όπου θέλεις για 3 ημέρες με κόστος 50 δολάρια.\nΤο 2006, μόνο το 1% του πληθυσμού είχε πρόσβαση στο ίντερνετ, σήμερα έχει πάνω από 50%. Η αξία των ηλεκτρονικών συναλλαγών αντιστοιχεί στο 42% του παγκόσμιου ηλεκτρονικού εμπορίου, δηλαδή όσο αγοράζουν μαζί οι ΗΠΑ, η Αγγλία, Γερμανία και Γαλλία. Χωρίς μετρητά, χωρίς πιστωτικές κάρτες, καταστήματα χωρίς προσωπικό, χρήστες του ίντερνετ και του ηλεκτρονικού εμπορίου μέσω κινητών που σύντομα θα πλησιάσουν το 1 δισ., μάλλον είναι κάτι που δεν φανταζόμαστε στη Δύση.\nΗ Κίνα είναι πλέον μια καπιταλιστική χώρα, ίσως η πιο φιλελεύθερη οικονομικώς, ο πιο ένθερμος υποστηρικτής της παγκοσμιοποίησης, των ελεύθερων αγορών, του ελεύθερου εμπορίου, αλλά όχι των ελεύθερων ιδεών. Είναι ένα απολυταρχικό σύστημα διακυβέρνησης χωρίς πολιτικά κόμματα, που μπορεί και εφαρμόζει αναπτυξιακές πολιτικές χωρίς καμία αντίρρηση ή αντίδραση. Το μεγαλύτερο μέρος της οικονομίας σήμερα ωθείται από τον ιδιωτικό τομέα.\nΗ κυβέρνηση κάνει ό,τι είναι δυνατό για να προωθήσει την επιχειρηματικότητα, την προσωπική ευημερία, την καινοτομία, σχεδιάζοντας τη μεγαλύτερη καπιταλιστική οικονομία του κόσμου. Και μέχρι τώρα το κάνει αρκετά σωστά.\nΤα υπερσύγχρονα τρένα τρέχουν με 350 χιλιόμετρα την ώρα και είναι αποτέλεσμα της συνεργασίας ιδιωτικού και δημόσιου τομέα. Σήμερα η Κίνα έχει τη μεγαλύτερη, πιο σύγχρονη και πιο εκτενή υποδομή εφοδιαστικής αλυσίδας στον κόσμο.\nΠριν 30 χρόνια, είχε μηδέν δρόμους υψηλής ταχύτητας (expressways), σήμερα έχει 116.000 χιλιόμετρα και 260.000 χιλιόμετρα highways. Πριν 30 χρόνια, είχε 99 αεροδρόμια σήμερα έχει σχεδόν 300.\nΗ πρώτη οικονομική ζώνη ιδρύθηκε στην πόλη Shenzhen, βόρεια του Χονγκ Κονγκ, που είχε 300.000 κατοίκους πριν 40 έτη, χωρίς λεωφορεία, ταξί και αυτοκίνητα. Σήμερα έχει 11.000.000 πληθυσμό. Είναι το μεγαλύτερο βιομηχανικό συγκρότημα στον κόσμο. Το ΑΕΠ της πλησιάζει το ΑΕΠ της Ρωσίας. Περισσότεροι από 400.000.000 επιβάτες επισκέπτονται αεροπορικώς την πόλη κατά έτος.\nΗ πόλη είναι έδρα του Shenzhen Stock Exchange, καθώς και η έδρα πολλών εταιρειών υψηλής τεχνολογίας, όπως οι BYD, Dingoo, G'Five, Hasee, Huawei, JXD, Konka, Netac, Skywort, Tencent και ZTE. Επίσης ένα από τα πιο πολυσύχναστα λιμάνια εμπορευματοκιβωτίων στην Κίνα.\nΗ πόλη είναι η έδρα του μεγαλύτερου κατασκευαστή drones DJI με 1.500 ερευνητές, που ελέγχει το 70% της αγοράς, είναι η έδρα του μεγαλύτερου κατασκευαστή ηλεκτρικών αυτοκινήτων BYD (μεγαλύτερη από την Tesla) και έχει το μεγαλύτερο εργοστάσιο μπαταριών στον κόσμο. Ο Warren Buffet και o Charlie Munger κατέχουν μεγαλύτερο μερίδιο των μετοχών της.\nΕπίσης, είναι η έδρα του μεγαλύτερου τηλεπικοινωνιακού οργανισμού παγκοσμίως, καθώς η Huawei είναι 3 φορές μεγαλύτερη από τη σουηδική Ericsson. Είναι η «silicon valley» της Κίνας. Έχει τη μεγαλύτερη γραμμή μετρό από κάθε άλλη πόλη στο κόσμο, και όλα της τα λεωφορεία (περίπου 16.000) είναι ηλεκτρικά, χωρίς θόρυβο και ρύπανση.\nΕίναι η πιο προηγμένη και έξυπνη πόλη στον κόσμο και η πρωτεύουσα των ηλεκτρονικών. Στην πόλη αυτή η Apple έχει ερευνητικό κέντρο και είναι εγκατεστημένες οι ΙΒΜ, Oracle, Videa, Emerson electronics, Amazon, Microsoft, Samsung, Intel, Qualcomm, Tesla, Du Pont, Whirlpool, Mattel, Phillips lilting, Radio Shack, Texas Instruments, 3M, Broadcom, Black & Decker, Toshiba, GoPro, Airbus innovation centre και πολλές άλλες μεγάλες πολυεθνικές εταιρείες.\nΕδώ οι εταιρείες μπορούν να συνεννοηθούν άμεσα, χωρίς διαφορές στα ωράρια εργασίας κ.λπ.\nΗ κυβέρνηση υποχρεώνει τις εταιρείες τηλεπικοινωνιών να επενδύσουν 180 δισ. δολάρια στην κινητή τηλεφωνία 5ης γενιάς (5G) τα επόμενα 5 έτη. Την ίδια στιγμή, στις ΗΠΑ 50 πολιτείες προσπαθούν να κάνουν κάτι διαφορετικό. Η Κίνα είναι δεύτερη μετά τις ΗΠΑ στις κλινικές εφαρμογές φαρμάκων.\nFAANG στη Δύση είναι τα ακρώνυμα των εταιρειών Facebook, Amazon, Apple, Netflix και Google. ΒΑΤ είναι τα ακρώνυμα των μεγαλύτερων κινέζικων εταιρειών υψηλής τεχνολογίας Baidu (αντίστοιχη της Google), Alibaba (αντίστοιχη της Amazon) και Tencent. Baidu και Tencent είχαν ανάπτυξη 50.000% από το 2004. Οι εργαζόμενοι στην Tencent εργάζονται 15 ώρες ημερησίως. TΜD είναι τα ακρώνυμα των εταιρειών Toutiao, ειδησεογραφική εταιρεία με χρήση τεχνητής νοημοσύνης (800 εκατ. χρήστες). Meituan (600 εκατ. χρήστες) είναι μια πλατφόρμα παροχής online υπηρεσιών και η μεγαλύτερη εταιρεία διανομής φαγητού. Didi Chuxing (500 εκατ. χρήστες) παρέχει υπηρεσίες όπως η Uber.\nΠερίπου 1 δισ. Κινέζοι πλησιάζουν το επίπεδο και το στυλ ζωής των ΗΠΑ και της Ευρώπης. Πιστεύουν βαθύτατα ότι η τεχνολογία βελτιώνει το επίπεδο ζωής τους.\nΗ αίσθηση να ταξιδεύεις στην Κίνα με τρένα με ταχύτητα 350 χλμ. την ώρα, να κάνεις πληρωμές μόνο με το κινητό σου χωρίς την ανάγκη των μετρητών ή των πιστωτικών κρατών, σε ταξιδεύει σε έναν άλλο κόσμο προηγμένης τεχνολογίας.\nFinance - Επενδύσεις\nΤο χρήμα «πηγαίνει» εκεί όπου το χειρίζονται καλύτερα. Και η Κίνα είναι σήμερα πρώτη στη χρηματοοικονομική τεχνολογία. Εκεί μια μικρή περιουσία μπορεί να πολλαπλασιαστεί πολύ γρήγορα. Η Κίνα είναι η χώρα με τις περισσότερες ευκαιρίες και τη μεγαλύτερη άνοδο πλούτου. Υπάρχουν πόλεις που κάθε μία παράγει περισσότερα χρήματα από όλη τη Γαλλία. Η εταιρία NASPERS του Koos Beker είχε σε διάστημα 17 ετών άνοδο 500.000%, τη μεγαλύτερη άνοδο που υπήρξε ποτέ παγκοσμίως, κυρίως επενδύοντας στην Tencent.\nΚορυφαίοι επενδυτές όπως οι Warren Buffet, Charlie Munger, Bill Gates, George Soros, Elon Musk, Jeff Bezos, Jim Rogers, Ray Dalio και πολλοί άλλοι έχουν ανακαλύψει τις τεράστιες επενδυτικές ευκαιρίες της αχανούς κινέζικης αγοράς. Το 2018 η Κίνα προσέλκυσε πιο πολλά κεφάλαια υψηλού επιχειρηματικού κινδύνου (venture capital) από ό,τι οι ΗΠΑ.\nMSCI είναι μια νέα εταιρεία της Morgan Stanley, που πριν από ένα έτος άρχισε να φέρνει στην Κίνα κεφάλαια των μεγαλύτερων αμοιβαίων κεφαλαίων, ασφαλιστικών εταιρειών και συνταξιοδοτικών ταμείων της Δύσης. Υπολογίζεται ότι θα μεταφέρει πολλές εκατοντάδες δισεκατομμύρια δολάρια που θα επενδυθούν στην αγορά κινέζικων μετοχών, πριν αυτές εκτοξευθούν στα ύψη, ώστε κάποτε να φθάσουν τις αξίες αντίστοιχων μετοχών των ΗΠΑ κ.λπ.\nΉδη οι αποδόσεις στη Δύση περιορίζονται σημαντικά, με τα μηδενικά επιτόκια καταθέσεων και ομολόγων. Ο κίνδυνος στη Δύση αυξάνει λόγω της έλλειψης εργαλείων για την ώθηση της ανάπτυξης και την αντιμετώπιση της επερχόμενης ύφεσης. Ακόμη, η ποσοτική χαλάρωση (εκτύπωση χρήματος) και η νομισματική πολιτική λόγω μηδενικών επιτοκίων είναι αναποτελεσματικές ή παράγουν πενιχρά αποτελέσματα. Σίγουρα πολλά κεφάλαια θα αναζητήσουν τις αποδόσεις των κινέζικων μετοχών, που έχουν τεράστια περιθώρια ανόδου.\nΣύντομα η Κίνα θα επιτρέψει στα συνταξιοδοτικά της ταμεία να επενδύουν στις κινέζικες μετοχές. Αυτό σημαίνει ότι πάνω από 1 τρισ. θα επενδυθεί στις κινέζικες μετοχές. Λαμβάνοντας υπόψη ότι σήμερα λίγοι μόνο επενδυτές δίνουν προσοχή στις κινέζικες μετοχές, τα τεράστια περιθώρια ανάπτυξης που έχουν αυτές, τις πολλές καινοτόμες εταιρείες που διαθέτει η Κίνα και τα εκατοντάδες δισεκατομμύρια κεφαλαίων που θα εισρεύσουν στις κινέζικες μετοχές από το εξωτερικό και το εσωτερικό, είναι η τέλεια ευκαιρία γι' αυτούς που αναζητούν υψηλές αποδόσεις.\nΤον περασμένο Ιούλιο, κατά την εγκαινίαση στο χρηματιστήριο της Σαγκάης του Star Market (του αντίστοιχου Nasdaq), οι πρώτες νεοεισερχόμενες εταιρείες είχαν αποδόσεις την πρώτη ημέρα από 140%-520%. Οι αρχικές δημόσιες εγγραφές υπερκαλύφθηκαν, άλλωστε, κατά μέσον όρο 1.700 φορές, από μικροεπενδυτές.\nΗ Κίνα είναι δεύτερη στην εικονική πραγματικότητα, τρίτη στην τεχνητή νοημοσύνη και στη μηχανική μάθηση, δεύτερη στα αυτόνομα οχήματα και δεύτερη στις τεχνολογίες εκπαίδευσης. Η Κίνα έχει 34% των Unicors (νέες εταιρείες αξίας 1 εκατομμυρίου δολαρίων) και οι ΗΠΑ το 47% με βάση τον αριθμό των εταιρειών. Αλλά με βάση την αξία, η Κίνα έχει 43% και οι ΗΠΑ 45%.\nΣύντομα οι κινεζικές χρηματιστηριακές αγορές, οι αγορές κρατικών ομολόγων και οι αγορές εταιρικών ομολόγων θα είναι οι μεγαλύτερες στον κόσμο. Η Κίνα είναι η δεύτερη μεγαλύτερη οικονομία και συνεχώς μεγενθύνεται με γοργούς ρυθμούς. Δεν υπάρχουν ορατοί κίνδυνοι ότι αυτό δεν θα συνεχιστεί στο μέλλον. Πολύ σύντομα θα γίνει η μεγαλύτερη καταναλωτική αγορά στον κόσμο και η μεγαλύτερη καπιταλιστική οικονομία του 21ου αιώνα. Το 2030 θα έχει τα 2/3 της παγκόσμιας μεσαίας τάξης. Θα είναι μια τόσο μεγάλη αγορά που κάθε μεγάλη επιχείρηση, εάν θέλει να επιβιώσει, θα πρέπει να βρίσκεται σε αυτή τη χώρα.\nΗ Κίνα λόγω του πολιτικού καθεστώτος έχει περισσότερη ικανότητα να διαχειρίζεται τη νομισματική και δημοσιονομική της πολιτική, χωρίς να υπάρχουν αντιδράσεις. Στις ΗΠΑ και στην Ευρώπη μαίνεται η διαμάχη σοσιαλιστών εναντίον καπιταλιστών, με αποτέλεσμα να είναι δύσκολη η λήψη των βέλτιστων λύσεων για την ανάπτυξη της οικονομίας. Η εμφάνιση των λαϊκιστών ηγετών εναντίον του συστήματος της ελεύθερης οικονομίας που δημιούργησε στη Δύση την ευημερία των τελευταίων τριών αιώνων μεγαλώνει τον κίνδυνο για και υποσκάπτει τις οικονομίες εκ των έσω.\nΗ ειρωνεία είναι ότι αυτό το σύστημα της ελεύθερης οικονομίας αντιγράφει με εκθετικούς ρυθμούς η Κίνα και μεγαλουργεί σε όλους τους τομείς ενώ η Δύση το καταστρέφει. Η ίδια η Δύση καταστρέφει το ‘σπίτι της’ και επιπλέον έρχεται και η πίεση από τον άνισο ανταγωνισμό της Κίνας.\nΟ ανταγωνισμός με την Κίνα είναι άνισος διότι εκεί παράγονται πολύ φθηνά αγαθά, αφού δεν επιβαρύνονται από το κόστος προστασίας του περιβάλλοντος, από το κόστος προστασίας των πνευματικών δικαιωμάτων, το κόστος των δικαιωμάτων προστασίας της ιδιοκτησίας, από τις δαπάνες για ασφαλιστικό-συνταξιοδοτικό και κοινωνικό κράτος, και επιπλέον πολλές επιχειρήσεις λαμβάνουν κρατικές επιχορηγήσεις. Πολύ σύντομα, ‘θα εκλιπαρούμε’ οι εταιρείες FAANG να αντέξουν τον κινέζικο ανταγωνισμό και να παραμείνουν στην ιδιοκτησία της Δύσης.\n* Ο κ. Κωνσταντίνος Ζοπουνίδης (φωτό) είναι Καθηγητής στο Πολυτεχνείο Κρήτης, Επίτιμος Καθηγητής ΑΠΘ, Ακαδημαϊκός, Βασιλική Ακαδημία Οικονομικών και Χρηματοοικονομικών Ισπανίας.\n** Ο οικονομολόγος Γιώργος Σ. Ατσαλάκης είναι Επίκουρος Καθηγητής στο Πολυτεχνείο Κρήτης, Εργαστήριο Ανάλυσης Δεδομένων και Πρόβλεψης.


Επιλογή του κατάλληλου πέπλου - Τέλειος Γάμος - Αρραβώνας - Βάπτιση - Νυφικά - Δεξίωση - Gamos\nΑρχική » Μόδα » Κοσμήματα & Αξεσουάρ » Επιλογή του κατάλληλου πέπλου\n4 minutes of reading / 19 Μαΐου 2021 / Από Vivi Kotoula / Κοσμήματα & Αξεσουάρ / νύφη • Ομορφιά • πέπλο\nΈχετε ανάγκη από βοήθεια για να βρείτε το σωστό πέπλο για το νυφικό σας; Θα σας βοηθήσουμε να αντιμετωπίσετε το δίλλημα με επιτυχία.\nΚάποιοι ειδικοί λένε: «Υπάρχουν 2 τύποι, οι νύφες με το τέλειο χτένισμα και οι νύφες με το τέλειο πέπλο».\nΟι κοπέλες που δεν προτιμούν να φορέσουν πέπλο με το νυφικό τους ή που θεωρούν σημαντικότερο το νυφικό χτένισμα και την εμφάνιση των μαλλιών τους, θα μπορούσαν να αποφασίσουν την τοποθέτηση ενός πέπλου, με μίνιμαλ σχέδιο, αρκετά χαμηλά, το οποίο θα αφαιρέσουν αμέσως μετά από την γαμήλια τελετή.\nΑσχετα με το σε ποια κατηγορία ανήκετε, αν αποφασίσετε να φορέσετε πέπλο, τότε σίγουρα θα πρέπει να επιλέξετε εκείνο που είναι κατάλληλο και φωτίζει περισσότερο το πρόσωπο σας.\nΑπό το πρόσωπο εξαρτώνται και οι επιλογές\nΔεν έχουν όλες οι νύφες ελκυστικό σχήμα προσώπου και εδώ χρειάζεται να επιτευχθεί η ισορροπία ανάμεσα στο χτένισμα των μαλλιών και στο πέπλο. Δώστε λοιπόν ιδιαίτερη προσοχή, σε συνεργασία με τους ειδικούς που θα αναλάβουν το νυφικό φόρεμα και το νυφικό χτένισμα!\nΤα οκτώ βασικά σχήματα του προσώπου\nΤα οκτώ βασικά σχήματα προσώπου είναι τα : Oval, κυκλικό (στρογγυλό), στενόμακρο, καρδιά, διαμάντι, τετράγωνο, ορθογώνιο, και τρίγωνο.\nΤα τέσσερα πρώτα σχήματα είναι μαλακά και κυρτά, ενώ τα τέσσερα τελευταία έχουν περισσότερες γωνίες. Για να κατανοήσετε περισσότερο το σχήμα του προσώπου σας τραβήξτε τα μαλλιά σας επάνω και μελετήστε το περίγραμμα του. Έτσι θα μπορέσετε να βρείτε σε ποια κατηγορία ανήκετε.\nΕάν το πρόσωπο σας είναι οβάλ, είναι περισσότερο μακρύ, παρά πλατύ, με μαλακές κοφτές άκρες.\nΕάν το πρόσωπο σας είναι στρογγυλό, πρέπει να υπάρχει μια συμμετρική απόσταση περιμετρικά, χρησιμοποιώντας την μύτη σας ως κέντρο. Θα πρέπει να είναι στο πλάτος και στο μήκος περίπου με ίδιες σχέσεις.\nΕάν το πρόσωπο σας είναι στενόμακρο, θα μοιάζει με ένα επίμηκες οβάλ. Πολλά στενόμακρα μπερδεύονται με τα οβάλ, αλλά εάν τα τοποθετήσετε δίπλα – δίπλα θα παρατηρήσετε ότι τα στενόμακρα είναι περισσότερο μακριά.\nΕάν το πρόσωπο σας έχει σχήμα καρδιάς, είναι περισσότερο πλατύ, στα μάτια, στο μέτωπο και καταλήγει σε ένα στενό πιγούνι. Οι άκρες είναι μαλακές και κυρτές.\nΕάν το πρόσωπο σας είναι τετράγωνο, είναι βασικά επίπεδο. Το σαγόνι είναι ισχυρό και τετραγωνικό, ενώ το πιγούνι μπορεί να βγαίνει ελαφριά έξω. Εάν η απόσταση από το μέτωπο στο πιγούνι ταιριάζει με την απόσταση του πλάτους τότε έχετε ένα τετράγωνο πρόσωπο.\nΕάν το πρόσωπο σας είναι ορθογώνιο, μοιάζει πολύ με το τετράγωνο, αλλά είναι περισσότερο μακρύ αντί πλατύ.\nΕάν το πρόσωπο σας είναι τρίγωνο, μοιάζει με αυτό της καρδιάς, αλλά οι γραμμές είναι περισσότερο έντονες και περισσότερο «γωνιακές».\nΤαιριάξτε το πέπλο στο σχήμα του προσώπου σας\nΚατά την έρευνα για το νυφικό χτένισμα, αλλά και για το πέπλο, καλός κανόνας για να λάβετε υπόψη σας είναι η “αντίθετη προσέλκυση”. Τι σημαίνει αυτό; Παραδείγματος χάριν, ένα στρογγυλό, πλήρες πρόσωπο θα ωφεληθεί από ένα πέπλο που πέφτει κατά μήκος των πλευρών του προσώπου και κατά συνέπεια θα το βοηθήσει δείχνοντάς το στενότερο. Μια νύφη με στρογγυλό πρόσωπο πρέπει επίσης να μείνει μακριά από ένα χτένισμα “στρογγυλεμένο”, όπως για παράδειγμα ένα “σήκωμα” με όγκο. Ένα χτένισμα με φορά της τρίχας προς τα κάτω, σε ένα τέτοιο πρόσωπο, είναι η καλύτερη επιλογή.\nΣε άλλη περίπτωση, μια τετράγωνη γνάθος έχει ανάγκη τη μαλακότητα. Η διαμόρφωση του προσώπου με τη βοήθεια του χτενίσματος, απαιτείται για να χαλαρώσει ένα ισχυρό σαγόνι και ένα πιο μακρύ πέπλο θα λειτουργήσει καλύτερα σε αυτή την περίπτωση από ένα κοντό. Φυσικά και το μακιγιάζ παίζει σπουδαίο ρόλο.\nΠολλοί άνθρωποι θεωρούν ότι ένα ισχυρό σαγόνι είναι εντυπωσιακό χαρακτηριστικό γνώρισμα και ότι μια άνετη νύφη δεν θα έχει πρόβλημα για να θέλει το κρύψει.\nΕάν έχετε ένα στενόμακρο πρόσωπο, συμπληρώστε το με λίγο πλάτος. Ψάξτε τα πέπλα με πολλά φύλλα, που ζευγαρώνονται με μια εντυπωσιακή τιάρα ή ένα στεφάνι. Αποφύγετε να μαζέψετε τα μαλλιά σας ψηλά, γιατί κάτι τέτοιο θα σας κάνει να φαίνεστε περισσότερο μακροπρόσωπη.\nΑν το πρόσωπό σας μοιάζει με καρδιά ή είναι τριγωνικό, θα θελήσετε να προσθέσετε πλάτος στο ύψος του σαγονιού. Δεδομένου ότι, τα περισσότερα πέπλα θα είναι πάρα πολύ πλούσια για σας, η καλύτερη επιλογή είναι ένα πέπλο που μπαίνει στο πίσω μέρος του κεφαλιού και προσθέτει πλάτος στην περιοχή του σαγονιού και πίσω από το λαιμό. Όσον αφορά στο χτένισμα των μαλλιών σας, ένας κότσος ή ένα chignon θα σας προσφέρει ένα υπέροχο look.\nΑν βέβαια, είστε αρκετά τυχερές κι έχετε ένα πρόσωπο σαν διαμάντι ή οβάλ, συγχαρητήρια! Έχετε ένα συμμετρικό πρόσωπο κι έτσι οι επιλογές σας είναι απεριόριστες, εφόσον συμπληρώνουν το σχέδιο του νυφικού και τις αναλογίες σας.\n← Οίκοι νυφικών vs Μοδίστρες\n6 λάθη στο νυφικό μακιγιάζ →


Coronapass από 12 ετών και άνω. Σε αστυνομία και αρμόδιους λειτουργούς οι έλεγχοι | Cyprus Times\nJune 15, 2021 Tuesday 06:46:37\nΑπό 12 ετών και άνω το αρνητικό τεστ – Σε αστυνομία και αρμόδιους λειτουργούς οι έλεγχοι για Coronapass\nΛεπτομέρειες και διευκρινίσεις για τις χαλαρώσεις και το corona-pass το οποίο εισέρχεται από την ερχόμενη Δευτέρα στη ζωή μας έδωσε ο Υπουργός Υγείας.\nΣε διάσκεψη τύπου ο Κωνσταντίνος Ιωάννου ανέφερε πως τα μέτρα στοχεύουν σε σταδιακή επανεκκίνηση της οικονομίας και της κοινωνίας.\nΛύνει απορίες για την επόμενη μέρα και το «unlock» της Κύπρου ο Ιωάννου\nΣτόχος της σειράς μέτρων που ενέκρινε το υπουργικό χθες βράδυ, η ψυχολογική ανάταση των πολιτών μετά από τις πολύμηνες θυσίες.\nΜεταξύ άλλων, ο Υπουργός Υγείας ξεκαθάρισε πως από 12 ετών και άνω θα χρειάζεται το αρνητικό τεστ. Επιπλέον όπως ανέφερε, τον έλεγχο για το coronapass θα έχουν Αστυνομία και λειτουργοί.\n«Μετά από αξιολόγηση της επιδημιολογικής εικόνας και έχοντας λάβει υπόψη ότι οι επιδημιολογικοί δείκτες καταγράφουν τις τελευταίες μέρες σταθεροποίηση, ενώ άρχισε σταδιακά η μείωση των εισαγωγών στα νοσηλευτήρια, το Υπουργικό Συμβούλιο αποφάσισε ψες μια σειρά μέτρων για σταδιακή επανεκκίνηση της οικονομίας και της κοινωνίας.\nΟ στόχος που έχουμε θέσει για τον εμβολιασμό τουλάχιστον με την 1η δόση ποσοστού πέραν του 60% μέχρι τα τέλη Ιουνίου είναι υλοποιήσιμος και εφικτός. Παράλληλα, όμως, χρειάζεται συνεχής εγρήγορση και σωστή τήρηση των μέτρων ατομικής προστασίας. Τα μέτρα προσωπικής προφύλαξης είναι απλά και δεν επηρεάζουν την καθημερινότητά μας. Ο συνδυασμός της εφαρμογής των μέτρων προστασίας και του εμβολιασμού είναι το όχημά μας για έξοδο από τις δύσκολες συνθήκες της πανδημίας. Ο ορίζοντας του Ιουνίου και το τέλος των πρωτόγνωρων συνθηκών είναι κοντά. Μπορούμε και θα καταφέρουμε γρήγορα να πάρουμε τη ζωή μας πίσω.»


6€ από 8€: Ταινία «Ράφτης» | Θερινό Cine Ελληνίς\n6€ από 8€ για Είσοδο 1 Ατόμου στο Θερινό «Cine Ελληνίς» για την Ταινία «Ράφτης», το βραβευμένο Φιλμ της Ελληνογερμανίδας σκηνοθέτιδας και σεναριογράφου Σόνιας Λίζας Κέντερμαν & με δυνατότητα Parking! [Ισχύει για όλες τις προβολές της Ταινίας εκτός Πέμπτης]\n6€ από 8€ για Είσοδο 1 Ατόμου στο Θερινό «Cine Ελληνίς» για την Ταινία «Ράφτης»!\nΠαρασκευή 11/06 έως και Τετάρτη 16/06 στις 22:40\nTo βραβευμένο στο 61o Φεστιβάλ Κινηματογράφου Θεσσαλονίκης ντεμπούτο μεγάλου μήκους της Ελληνογερμανίδας σκηνοθέτιδας και σεναριογράφου Σόνιας Λίζας Κέντερμαν. Η ταινία είχε και επίσημη συμμετοχή στο Φεστιβάλ του Τάλιν.\nΠαραγωγή: Ιωάννα Μπολομύτη, Τάνια Γκιοργκίεβα-Βαλντάουερ, Μελανί Αντεμαχ, Ιζαμπέλ Τρικ\nΠρωταγωνιστούν: Δημήτρης Ήμελλος, Ταμίλλα Κουλίεβα, Θανάσης Παπαγεωργίου, Στάθης Σταμουλακάτος, Δάφνη Μιχοπούλου\nΙσχύει για τις Προβολές: Παρασκευή 11/06 έως και Τετάρτη 16/06 στις 22:40.\n5€ για Είσοδο 1 Ατόμου στην Ταινία «Μήλα», το διεθνώς πολυβραβευμένο Φιλμ και επίσημη υποβολή της Ελλάδας για το Όσκαρ Καλύτερης Ξενόγλωσσης Ταινίας!\nΑγορές: 433 ΑΓΟΡΑΣΕ ΤΟ 5,00€\n6€ από 8€ για Είσοδο 1 Ατόμου στη Βραβευμένη με Όσκαρ Ταινία «Υποσχόμενη Νέα Γυναίκα», ένα απολαυστικά φεμινιστικό Φιλμ & με δυνατότητα Parking!\nΑγορές: 52 ΑΓΟΡΑΣΕ ΤΟ 8,00€\n6€ από 8€ για Είσοδο 1 Ατόμου στην Ταινία «Fast & Furious 9: Μαχητές των Δρόμων», το πολυαναμενόμενο 9ο κεφάλαιο που έρχεται... γκαζωμένο!\nΑγορές: 110 ΑΓΟΡΑΣΕ ΤΟ 8,00€\n6€ από 8€ για Είσοδο 1 Ατόμου στην Ταινία «Παγιδευμένοι», ένα Σκανδιναβικό Φιλμ με συναρπαστική δράση και διεθνείς διακρίσεις & με δυνατότητα Parking!\nΑγορές: 29 ΑΓΟΡΑΣΕ ΤΟ 8,00€\n6€ από 8€ για Είσοδο 1 Ατόμου στην Ταινία «Ένα Ήσυχο Μέρος 2», το πολυαναμενόμενο sequel που έρχεται γεμάτο σασπένς και αληθινό τρόμο!\nΑγορές: 47 ΑΓΟΡΑΣΕ ΤΟ 8,00€\n5€ για Είσοδο 1 Ατόμου στην Ταινία «Μάρτιν Ίντεν», βραβευμένη για την ερμηνεία του Λούκα Μαρινέλι στο Φεστιβάλ Βενετίας!\n5€ για Είσοδο 1 Ατόμου στην Ταινία «Γιάλντα, η Νύχτα της Συγχώρεσης», το διεθνώς βραβευμένο Ιρανικό Φιλμ του Μασούντ Μπακσί!\n6€ από 8€ για Είσοδο 1 Ατόμου στη νέα Live-Action Ταινία της Disney «Κρουέλα», με την Έμα Στόουν να ενσαρκώνει τη θρυλική Cruella DeVil, την πιο στυλάτη κακιά όλων των εποχών & με δυνατότητα Parking!\n5€ από 8€ για Είσοδο 1 Ατόμου στην Ταινία «Fast & Furious 9: Μαχητές των Δρόμων», το πολυαναμενόμενο 9ο κεφάλαιο που έρχεται... γκαζωμένο!\n6€ από 8€ για Είσοδο 1 Ατόμου στη Μεταγλωττισμένη Ταινία «Η Ράια και ο Τελευταίος Δράκος», τη νέα απολαυστική περιπέτεια της Disney & με δυνατότητα Parking!\n6€ από 8€ για Είσοδο 1 Ατόμου στην Ταινία «Nomadland», το Φιλμ της χρονιάς που κέρδισε 3 Βραβεία Όσκαρ & με δυνατότητα Parking!\nΑγορές: 70 ΑΓΟΡΑΣΕ ΤΟ 8,00€\n6€ από 8€ για Είσοδο 1 Ατόμου στη Μεταγλωττισμένη Ταινία «Οι Κρουντς 2: Νέα Εποχή», τη δεύτερη ξεκαρδιστική περιπέτεια για την προϊστορική οικογένεια & με δυνατότητα Parking!\nΑγορές: 120 ΑΓΟΡΑΣΕ ΤΟ 8,00€\nΤετάρτη 16 Ιουνίου - 22:40: Είσοδος 1 Ατόμου στο Θερινό «Cine Ελληνίς» για την Ταινία «Ράφτης»\nΠαρασκευή 4 Ιουνίου - 20:50: Είσοδος 1 Ατόμου στο Θερινό «Cine Ελληνίς» για την Ταινία «Ράφτης»\nΣάββατο 5 Ιουνίου - 22:30: Είσοδος 1 Ατόμου στο Θερινό «Cine Ελληνίς» για την Ταινία «Ράφτης»\nΚυριακή 6 Ιουνίου - 20:50: Είσοδος 1 Ατόμου στο Θερινό «Cine Ελληνίς» για την Ταινία «Ράφτης»\nΔευτέρα 7 Ιουνίου - 20:50: Είσοδος 1 Ατόμου στο Θερινό «Cine Ελληνίς» για την Ταινία «Ράφτης»\nΤρίτη 8 Ιουνίου - 20:50: Είσοδος 1 Ατόμου στο Θερινό «Cine Ελληνίς» για την Ταινία «Ράφτης»\nΤετάρτη 9 Ιουνίου - 20:50: Είσοδος 1 Ατόμου στο Θερινό «Cine Ελληνίς» για την Ταινία «Ράφτης»\nΠαρασκευή 11 Ιουνίου - 22:40: Είσοδος 1 Ατόμου στο Θερινό «Cine Ελληνίς» για την Ταινία «Ράφτης»\nΣάββατο 12 Ιουνίου - 22:40: Είσοδος 1 Ατόμου στο Θερινό «Cine Ελληνίς» για την Ταινία «Ράφτης»\nΚυριακή 13 Ιουνίου - 22:40: Είσοδος 1 Ατόμου στο Θερινό «Cine Ελληνίς» για την Ταινία «Ράφτης»\nΔευτέρα 14 Ιουνίου - 22:40: Είσοδος 1 Ατόμου στο Θερινό «Cine Ελληνίς» για την Ταινία «Ράφτης»\nΤρίτη 15 Ιουνίου - 22:40: Είσοδος 1 Ατόμου στο Θερινό «Cine Ελληνίς» για την Ταινία «Ράφτης»


Τα καλύτερα ξενοδοχεία κοντά σε: Collins View - TripAdvisor\nΤα καλύτερα ξενοδοχεία κοντά σε: Collins View, Πόρτλαντ\nΞενοδοχεία κοντά σε: Collins View\nΦίλτροΣε οποιαδήποτε απόσταση από: Collins ViewCollins View\n7,1 χλμ. από Collins View\n15,0 χλμ. από Collins View\n7,5 χλμ. από Collins View\n6,9 χλμ. από Collins View\n7,0 χλμ. από Collins View\n15,1 χλμ. από Collins View\n6,2 χλμ. από Collins View\n6,5 χλμ. από Collins View\n6,6 χλμ. από Collins View\n6,1 χλμ. από Collins View\n16,1 χλμ. από Collins View\n14,5 χλμ. από Collins View\n17,0 χλμ. από Collins View\n8,2 χλμ. από Collins View\n8,1 χλμ. από Collins View\n6,7 χλμ. από Collins View


Οι διατροφολόγοι συνιστούν την όσο το δυνατόν συχνότερη κατανάλωση οσπρίων, καθώς παρέχουν στον ανθρώπινο οργανισμό ζωτικές ουσίες απαραίτητες για την καλή λειτουργία του. Ειδικότερα, τα όσπρια είναι πλούσια σε βιταμίνες και πολύτιμα ιχνοστοιχεία όπως ο σίδηρος και το κάλιο, ενώ είναι φτωχά σε λίπη και χοληστερόλη. Παράλληλα, αποτελούν την πλουσιότερη πηγή πρωτεϊνών, που ξεπερνά ακόμη και το κρέας.\nΈνας άριστος διατροφικός συνδυασμός είναι η ανάμειξή τους με δημητριακά (όπως το ρύζι, που τους ταιριάζει πολύ και γευστικά) καθώς και ζωικά παράγωγα, όπως το τυρί. Μάλιστα, επιστημονικές έρευνες υποστηρίζουν ότι τα όσπρια είναι ικανά να προστατεύσουν τον άνθρωπο από ορισμένες μορφές καρκίνου, ενώ αποδείχθηκε ότι βοηθούν και στη μείωση της χοληστερόλης και κατά συνέπεια των καρδιακών παθήσεων. Επιπλέον, ρυθμίζουν την αρτηριακή πίεση, είναι ευεργετικά για τους διαβητικούς (καθώς ελέγχουν την κυκλοφορία των ζακχάρων στο αίμα) κι επειδή είναι πλούσια σε φυτικές ίνες μας προκαλούν εύκολα την αίσθηση του κορεσμού.\n1. Πριν μαγειρευθούν, τα όσπρια θα πρέπει να μουσκέψουν όλη την προηγούμενη ημέρα μέσα σε μπόλικο νερό, για να βράσουν καλύτερα, αλλά και να απομακρυνθούν από αυτά ορισμένα μη ωφέλιμα συστατικά τους, όπως το φυτικό οξύ και αντιβιταμινικοί παράγοντες. Γι’ αυτό μην χρησιμοποιείτε ποτέ το νερό του μουσκέματός τους για το βράσιμο.\n2. Αλατίζετε τα όσπρια προς το τέλος του μαγειρέματός τους, για να μη σκληρύνουν.\n3. Για να γίνουν πιο εύπεπτα προσθέστε μπόλικο καρότο, καθώς και αρωματικά φυτά όπως σέλινο, δάφνη, κρεμμύδι, που θα τους χαρίσουν επιπλέον πιο νόστιμη γεύση.\nΝυχτερινές επιδρομές στο ψυγείο\nΥπάρχουν τρόποι να αποφύγουμε το λευκό αλεύρι;\nΤο αλεύρι στην καθημερινότητά μας, το συναντάμε παντού, στη μαγειρική και στη ζαχαροπλαστική. Ας πάρουμε για παράδειγμα το πρωινό μας. Στα δημητριακά, στο ψωμί,...\nΦυσικοί χυμοί με φρούτα και λαχανικά: Η απόλυτη θρεπτική πηγή!\nΘέλετε να τονώσετε τον οργανισμό σας, να απομακρύνετε τις τοξίνες, να απολαύσετε ένα γευστικό ρόφημα και να δροσιστείτε; Φτιάξτε φυσικούς χυμούς από φρούτα και...\nΤα μυστικά του μελισσιού που θα σας θεραπεύσουν από κάθε ασθένεια!


10 φορέματα και ολόσωμες φόρμες για να βάλεις στην ορκωμοσία! - Eli.gr\nαπο: Eli Δεκέμβριος 31, 2019\nΤο ερώτημα “Τι να φορέσω στην ορκωμοσία” απασχολεί όλες τις κοπέλες που έχουν καταφέρει να ολοκληρώσουν τις σπουδές τους και θέλουν την τελευταία μέρα να δείχνουν πιο λαμπερές και όμορφες από ποτέ. Αν είσαι αγχωμένη και δεν ξέρεις τι να βάλεις, είμαστε εμείς εδώ για να σου λύσουμε τα χέρια!\nΠαρακάτω θα βρεθείς ανάμεσα στις καλύτερες επιλογές που καλύπτουν όλες τις στιλιστικές προτιμήσεις, καθώς η StyleIcon φροντίζει για όλες μας! Πρέπει λοιπόν να σταθείς στο ύψος των περιστάσεων και να επιλέξεις ένα κλασσικό, σικάτο αλλά και μοντέρνο outfit που θα αποσπάσει τα πιο κολακευτικά σχόλια.\nΔες λοιπόν παρακάτω τα φορέματα και τις ολόσωμες φόρμες που μπορείς να επιλέξεις για να είσαι στην κορυφή του παιχνιδιού!\n→ Φορέματα για την ορκωμοσία\nΚλασσικό μαύρο κλος φόρεμα\nΜία safe επιλογή που θα σε βγάλει ασπροπρόσωπη είναι σίγουρα ένα μαύρο φόρεμα στο απαιτούμενο μήκος και στυλ. Το παρακάτω είναι ιδανικό αν θέλεις να παραμείνεις κομψή, χωρίς να φαίνεσαι πιο μεγάλη ή αυστηρή. Μπορείς να το συνδυάσεις εύκολα με μαύρες γόβες αν ορκίζεσαι φθινόπωρο/χειμώνα και ψηλά πέδιλα το καλοκαίρι!\nΜαύρο stretch φόρεμα\nΑν ωστόσο θέλεις κάτι πιο μοντέρνο αλλά σικάτο παράλληλα, το παρακάτω stretch φόρεμα, που είναι η απόλυτη τάση, είναι ιδανικό για σένα! Είναι στο κατάλληλο μήκος για να μην είναι αποκλειστικά βραδινό και μπορείς να το επιλέξεις για φθινόπωρο/χειμώνα.\nΜπορντώ κλος φόρεμα\nΑν και το μαύρο είναι πάντα μία καλή λύση για τις ξεχωριστές περιστάσεις, εξίσου κλασσικό είναι και το μπορντώ χρώμα και γενικότερα οι σκούρες αποχρώσεις του κόκκινου, ειδικά αν ορκίζεσαι τους χειμερινούς μήνες. Το παρακάτω έχει τέλειο κόψιμο και θα δείχνει ακόμη πιο εντυπωσιακό στις φωτογραφίες!\nPink nude φόρεμα μέχρι το γόνατο\nΜία άλλη υπέροχη επιλογή χρώματος που σου προτείνουμε αναμφίβολα να επιλέξεις είναι και το ροζ nude/baby pink, που είναι κατάλληλο για όλη τη χρονιά, αλλά ακόμη πιο ιδανικό αν ορκίζεσαι άνοιξη. Αν είσαι καστανή/μελαχρινή, θα αναδείξει τα χαρακτηριστικά σου ακόμη περισσότερο. Το παρακάτω κλος φόρεμα είναι σικάτο, girly και ιδανικό για να το επιλέξεις για μία τόσο σημαντική και χαρούμενη μέρα.\nΤο παρακάτω midi φόρεμα είναι μία υπέροχη επιλογή που μπορείς να εμπιστευτείς για να λάμψεις την ημέρα της ορκωμοσίας σου. Έχει το κλασσικό μήκος και χρώμα που θέλουμε και την λεπτομέρεια με την δαντέλα που προσθέτει γοητεία και θηλυκότητα στο επιθυμητό βαθμό!\nΔες εδώ το μαύρο σακάκι με το οποίο μπορείς να το συνδυάσεις!\nNavy bodycon φόρεμα\nΣου αφήσαμε για το τέλος ένα midi bodycon φόρεμα, γιατί εκτός από πτυχιούχος είσαι και μία μοντέρνα νέα γυναίκα και μπορείς να το βγάλεις αυτό προς τα έξω σε κάθε περίσταση, χωρίς να καταπιέζεις τον εαυτό σου και τις στιλιστικές σου επιλογές! Επίλεξε nude γόβες και ψηλή αλογοουρά για να ολοκληρώσεις το outfit και είσαι έτοιμη!\n→ Ολόσωμες φόρμες για ορκωμοσία\nJumpsuit ζιπ κιλότ\nΣαν κοπέλα έχει πολλές επιλογές για να ντυθείς, εκτός από τα φορέματα, οι ολόσωμες φόρμες και τα jumpsuits είναι εξαιρετικές επιλογές για να έχεις το επιθυμητό υπηρεσιακό στυλ την ημέρα που θα ορκιστείς. Το παρακάτω καφέ jumpsuit αποτελεί μία εξαιρετικά κοψμή εμφάνιση.\nΑν θέλεις να προσθέσεις λίγο χρώμα στην εμφάνισή σου, μπορείς να το επιλέξεις και σε μουσταρδί!\nΓια την ημέρα της ορκωμοσίας σου θέλεις να είσαι επίσημη, λαμπερή και να βγάλεις αμέτρητες φωτογραφίες για να αποθανατίσεις την χαρά και την περηφάνια που νιώθεις. Η παρακάτω μαύρη ολόσωμη φόρμα θα σε βοηθήσει να πετύχεις τον σκοπό σου!\nΛαδί ολόσωμη φόρμα\nΤο λαδί είναι το χρώμα που βλέπουμε παντού φέτος, οπότε δεν θα μπορούσε να λείψει από τα outfits της ορκωμοσίας. Αν έχεις σταρένια επιδερμίδα, η παρακάτω ολόσωμη θα σου ταιριάζει γάντι! Η λεπτομέρεια με βολάν στα μανίκια απομακρύνει την μονοτονία από το look και χαρίζει κομψότητα και στυλ.\nΕπίλεξε μία από τις παραπάνω επιλογές για να κάνεις την ημέρα της ορκωμοσίας σου ακόμη πιο όμορφη. Ποιο outfit έβαλες στο μάτι; Άφησε μας ένα σχόλιο παρακάτω!\nTags : ολοσωμες φορμεςορκωμοσίαφορεματα\nΟ/Η Μεταφορές Μετακομίσεις λέει:\nΙανουάριος 23, 2020 στις 8:26 μμ\nεντυπωσιακό μπορώ να πω …. αυτές οι φόρμες ειναι πανέμορφες


Τα 10 καλύτερα ξενοδοχεία κοντά σε: Stone and Glass\nΤα καλύτερα ξενοδοχεία κοντά σε: Stone and Glass, Εσκονδίδο\n629 W Grand Ave, Εσκονδίδο, CA 92025-2503\nStone and Glass: Διαβάστε κριτικές\nΣε οποιαδήποτε απόσταση από: Stone and Glass\nΦίλτροΣε οποιαδήποτε απόσταση από: Stone and Glass\n0,7 χλμ. από Stone and Glass\n0,9 χλμ. από Stone and Glass\n1,2 χλμ. από Stone and Glass\n1,3 χλμ. από Stone and Glass\n1,4 χλμ. από Stone and Glass\n2,5 χλμ. από Stone and Glass\n3,2 χλμ. από Stone and Glass\n3,5 χλμ. από Stone and Glass\n3,6 χλμ. από Stone and Glass\n7,2 χλμ. από Stone and Glass\n7,6 χλμ. από Stone and Glass\n8,2 χλμ. από Stone and Glass\n9,8 χλμ. από Stone and Glass\n10,0 χλμ. από Stone and Glass\n10,3 χλμ. από Stone and Glass\n10,4 χλμ. από Stone and Glass\n10,8 χλμ. από Stone and Glass\n11,1 χλμ. από Stone and Glass\n13,1 χλμ. από Stone and Glass\n13,5 χλμ. από Stone and Glass\n14,2 χλμ. από Stone and Glass\n14,7 χλμ. από Stone and Glass


"Η εξωτερική πολιτική του Ελευθερίου Βενιζέλου: Συνέχειες και ασυνέχειες μετά το 1936" (εκδήλωση μέσω YouTube). - Εθνικό Ίδρυμα Ερευνών και Μελετών "Ελευθέριος Κ.Βενιζέλος"\n“Η εξωτερική πολιτική του Ελευθερίου Βενιζέλου: Συνέχειες και ασυνέχειες μετά το 1936” (εκδήλωση μέσω YouTube).\nPosted at 11:27h in 2020, Τα νέα του Ιδρύματος\tby\tvenizelos_foundation\nΣυνεχίζοντας να είναι κοντά σας μέσω διαδικτύου, το Εθνικό Ίδρυμα «Ελευθέριος Κ. Βενιζέλος» παρουσιάζει στο κανάλι του στο YouTube την εκδήλωση «Η εξωτερική πολιτική του Ελευθερίου Βενιζέλου: Συνέχειες και ασυνέχειες μετά το 1936», που πραγματοποιήθηκε στις 31 Αυγούστου 2018, στις Μουρνιές. Ομιλητές ήταν ο σημερινός υπουργός Εξωτερικών Νίκος Δένδιας και ο πρ. υπουργός Γιώργος Σταθάκης.\nΗ εκδήλωση πραγματοποιήθηκε με αφορμή την επέτειο της γέννησης του Ελευθερίου Βενιζέλου και την έκδοση της βιογραφίας «Ελευθέριος Κ. Βενιζέλος, ο άνθρωπος, ο ηγέτης» του Νικόλαου Εμμ. Παπαδάκη (Παπαδή).\nΤο βίντεο είναι διαθέσιμο στον σύνδεσμο: https://www.youtube.com/watch?v=57nS3SS2IL8&t=766s\nΤο Ίδρυμα θα εξακολουθήσει να είναι κοντά σας με διαδικτυακές δράσεις από την ιστοσελίδα του και τα μέσα κοινωνικής δικτύωσης, για το διάστημα που δεν πραγματοποιούνται πολιτιστικές εκδηλώσεις και τα μουσεία εξακολουθούν να παραμένουν κλειστά.\nΨήφισμα για τον θάνατο του Χαράλαμπου Μπουρνάζου.\n"Τα ανοικτά μέτωπα της ελληνικής εξωτερικής πολιτικής από το 1974" (εκδήλωση μέσω ΥouΤube).


Οι Jane Doe για ένα live στο Eightball | CultureNow.gr\nΑρχική Σελίδα » Μουσική » Μουσικά Νέα » Οι Jane Doe για ένα live στο Eightball\nCULTURENOW / 15-10-2015 / 12:12\nΤην Κυριακή 25 Οκτωβρίου θα παρουσιάσουν στο Eightball ένα από εκείνα τα live που τους έχουν δώσει τη φήμη του πιο συναρπαστικού συγκροτήματος στη σκηνή.\nΈχουνε παίξει στις περισσότερες σκηνές της Ελλάδας:\nΑν Club, Six Dogs, Bios (Αθήνα), Eightball, Μύλος (Θεσσαλονίκη) και σχεδόν σε όλες τις σημαντικές πόλεις.\nΠαίζουν αγγλόφωνο indie noise rock. Η πρώτη κυκλοφορία (small hours society – rest your wings/the skies await LP) χρονολογείται το 2006. 9 χρόνια μετά η μπάντα επαναδραστηριοποιείται στη δισκογραφία, έχοντας 2 νέα μέλη στα τύμπανα και στο ακκορντεόν. Το Μάιο του 2015 κυκλοφορεί ψηφιακά το single no relapse/hunting, ενώ ένας πλήρης δίσκος ετοιμάζεται για να κυκλοφορήσει το χειμώνα του ίδιου έτους.\nΤοποθεσία: Eightball, Πίνδου 1, Λαδάδικα, ΘεσσαλονίκηΗμερομηνία: Κυριακή 25 Οκτωβρίου 2015, στις 21:00Τιμές εισιτηρίων: 6 ευρώΠληροφορίες: www.facebook.com/events/426626380876935


Ομιλία Ν. Μηταράκη κατά την επεξεργασία του νέου Αναπτυξιακού Νόμου στις επιτροπές της Βουλής - Νότης Μηταράκης, Βουλευτής Χίου, Νέα Δημοκρατία\nΠαρέμβαση Ν. Μηταράκη στη συνεδρίαση της επιτροπής την 08/06/2016:\nη εκ νέου επιστροφή της χώρας στην ανάκαμψη απαιτεί, καταρχήν, να πιστέψουμε στην ιδιωτική οικονομία, να πιστέψουμε στον ιδιωτικό τομέα και στις επενδύσεις. Είναι δεδομένο ότι η χώρα μας χρειάζεται τα επόμενα χρόνια γύρω στα 100 δις ευρώ νέες επενδύσεις για να μπορέσει να μειώσει τα υψηλά επίπεδα ανεργίας, για να μπορεί να δημιουργήσει βιώσιμη ανάπτυξη. Λοιπόν, χρειάζεται μια κυβέρνηση, η οποία πιστεύει στον ιδιωτικό τομέα και όχι με πόνο ψυχής να ολοκληρώνει επενδύσεις και ιδιωτικοποιήσεις που ξεκινήσαν την προηγούμενη περίοδο. Στο Υπουργείο Ανάπτυξης δουλέψαμε μαζί με το Υπουργείο Οικονομικών το 2012 – 2015 για τρεις μεγάλες επενδύσεις. Η κάθε μια πάνω από 1 δις ευρώ. Η ιδιωτικοποίηση των περιφερειακών αεροδρομίων, ο αγωγός ΤΑΠ και η αξιοποίηση του Ελληνικού. Και οι τρεις προχωράνε. Όμως, αυτή η Κυβέρνηση δεν πιστεύει στον ιδιωτικό τομέα, με αποτέλεσμα να προχωράνε με καθυστέρηση, να έχουμε ύφεση το 2015, το 2016 και πιθανότατα το 2017, χωρίς να έχουμε τη θετική επίδραση αυτών των επενδύσεων για το 2015 και το 2016 που το χρειαζόμαστε, αλλά αντίθετα σε αντάλλαγμα να αναγκαζόμαστε να προχωρήσουμε σε αύξηση φόρων. Χρειαζόμαστε, όμως, και ειδικά εργαλεία, όπως τον αναπτυξιακό νόμο. Αναπτυξιακός νόμος, όμως, που θα έρθει με ουσιαστικούς πόρους και απ’ ότι φαίνεται από την έκθεση του Γενικού Λογιστηρίου του Κράτους το 2015 ήταν μηδέν, το 2016 και το 2017 θα είναι μηδέν, το 2018-2019 και 2020 θα είναι μικρή η επίπτωση του αναπτυξιακού νόμου.\nΟ κ. Υπουργός έκανε μια αναφορά στις ουρές των παλαιών νόμων. Πράγματι, πριν το 2012, χιλιάδες έργα είχαν ενταχθεί στους προηγούμενους νόμους, αλλά τελικά βλέποντας την έκθεση του Γενικού Λογιστηρίου του Κράτους είναι αυτές οι παλαιές επενδύσεις που θα δημιουργήσουν σύμφωνα με τη δική σας έκθεση, την όποια ώθηση μπορεί να δώσει ο αναπτυξιακός νόμος στην ελληνική οικονομία τα επόμενα τρία χρόνια. Άρα, είναι ο παλιός νόμος που έρχεται και συμβάλλει στην στήριξη της οικονομίας και όχι ο καινούργιος. Βέβαια, αυτός ο νόμος δεν στηρίζεται σε μια νέα μελέτη, δεν εισάγει μια ιδιαίτερη στόχευση και δεν εισάγει καινοτομία. Θα είμαι συγκεκριμένος σ’ αυτά που λέω. Ο ισχύον νόμος που ίσχυε μέχρι τις 31/12/2014 προέβλεπε πολλά ειδικά καθεστώτα, όπως τη γενική επιχειρηματικότητα, την περιφερειακή συνοχή, την τεχνολογική ανάπτυξη, την επιχειρηματικότητα των νεών, τα cluster, τις μεγάλες επενδύσεις μείζονος σημασίας, τα πολυετή οργανωμένα προγράμματα ανάπτυξης, όπου προβλεπόντουσαν στον παλιό νόμο. Παράλληλα, το leasing και οι φοροαπαλλαγές προβλεπόντουσαν στον παλιό νόμο. Συνεχίζουν και σήμερα και αυτό δεν είναι το αρνητικό, κύριε Υπουργέ, αλλά δεν είναι καινοτομία και στόχευση. Ένας από τους προηγούμενους ομιλητές ανέφερε ότι ο προηγούμενος νόμος και το είπε ως αρνητικό είχε έμφαση τη δημιουργία θέσεων εργασίας, τη στήριξη του τουρισμού και τη στήριξη της πράσινης ενέργειας. Ναι, ήταν βασική προτεραιότητα της χώρας η δημιουργία των θέσεων εργασίας και ο τουρισμός είναι η ατμομηχανή της ελληνικής οικονομίας και μάλιστα μια από τις βασικότερες ατμομηχανές. Επίσης η πράσινη ενέργεια ήταν ο βασικός στόχος της χώρας μας την προηγούμενη δεκαετία και απ’ ότι φαίνεται πιάσαμε τους στόχους και αυτό σημαίνει ότι λειτούργησε σε κάποιο μεγάλο βαθμό ο αναπτυξιακός νόμος.\nΈρχεται, όμως, σήμερα η κυβέρνηση να επιβάλει τρία χρόνια ξηρασία με την καθυστέρηση 1,5 χρόνου να έρθει ο νέος αναπτυξιακός νόμος στη Βουλή και θέλει περίπου 1,5 χρόνο μέχρι οι πόροι του νέου προγράμματος να μπορούν να μπουν στην ελληνική οικονομία. Έρχεστε και αναιρείτε με αυτό τον νόμο, θετικά βήματα που είχαν γίνε στο παρελθόν. Παραδείγματος χάριν, καταργείτε τις προκαταβολές σε μια εποχή, που όλοι γνωρίζουμε, ότι το τραπεζικό σύστημα δεν είναι σε θέση να δώσει το βραχυπρόθεσμο δανεισμό που χρειάζονται οι μικρομεσαίες, κυρίως, ελληνικές επιχειρήσεις για να μπορέσουν να υλοποιήσουν επενδύσεις. Μειώνει τις επιδοτήσεις, κάτω από το χάρτη περιφερειακών ενισχύσεων σε μια εποχή που είναι πολύ πιο δύσκολο να ξεκινήσεις να επενδύεις.\nΣτον προηγούμενο νόμο υπήρχε μια πρόβλεψη και εκδόθηκε το π.δ. 35/2014, που έδινε τη δυνατότητα πλέον σε εξωτερικούς φορείς να ολοκληρώνουν αντί του Υπουργείου την τελική αξιολόγηση και την ολοκλήρωση των επενδύσεων, για να λύσει το πρόβλημα που είπε ο κ. Υπουργός, που πράγματι υπάρχει, μιας τεράστιας σειράς, ουράς επενδύσεων που υπάρχει, αλλά δεν το χρησιμοποιείτε αυτό το θετικό, τοπ.δ. πού έχει κρίνει το Σ.τ.Ε. ότι είναι συμβατό με την ελληνική δημόσια διοίκηση. Είναι χρήσιμο, κ.Υπουργέ, να το χρησιμοποιήσετε.\nΕπίσης, θετικά συνδέετε τον αναπτυξιακό νόμο με το fasttrack, με την χρήση της κεντρικής αδειοδοτικής αρχής, που ο ν.4146 εισήγαγε το 2013. Θα πρέπει όμως κ. Υπουργέ, να είστε λίγο προσεκτικοί πως θα γίνει η διασύνδεση, για να μην υπάρξουν στο μέλλον για το fast track γενικότερα, θέματα αποδοχής του ως ειδικού καθεστώτος από τοΣ.τ.Ε.. Χρειάζεται μια νομοτεχνική βελτίωση σε αυτό.\nΩς προς την ουρά, θα κάνω δύο σχόλια. Κατά πρώτον, θέλω να ρωτήσω πόσες ολοκληρώσεις έγιναν το 2015 και το 2016, γιατί μιλάμε για μια ουρά επενδύσεων, που πράγματι υπάρχει, αλλά από την 1η Ιανουαρίου 2015 μέχρι σήμερα, πόσες επενδύσεις δημοσιεύτηκαν στο Φ.Ε.Κ., ως ολοκληρωμένες; Ανεξαρτήτως, αν υπήρχαν οι πόροι να πληρωθούν ή όχι. Πόσες τελικά φύγανε και βγήκανε από αυτήν τη σειρά;\nΘα κάνω και δύο σχόλια ως προς τις μεταβατικές διατάξεις. Πρώτον, πιστεύω ότι πρέπει να γίνει ένα διαχωρισμός κ. Υπουργέ, ανάμεσα στις επενδύσεις που έχουν ήδη τελειώσει, έχουν ήδη υποβάλει τελική έκθεση και αυτές που ακόμα δεν έχουν έρθει να υποβάλουντελική έκθεση, ως προς τον χρόνο αποπληρωμής. Τα 7 χρόνια που λέτε, αντιλαμβάνεστε ότι τιμωρεί αυτό που έχει επενδύσει και πιθανότατα, οι τράπεζες να μη δεχτούν να του αναδιαρθρώσουν το δάνειο, με αποτέλεσμα ένα δάνειο που είναι σήμερα πράσινο να γίνει κόκκινο, με αποτέλεσμα να πωληθεί στα funds, με αποτέλεσμα αυτός ο επενδυτής να κινδυνεύει να χάσει την εταιρεία του. Δεν νομίζω, ότι αυτή είναι η πρόθεσή σας.\nΔεύτερον, τέθηκε από κάποιους φορείς και νομίζω ότι είναι πολύ λογική πρόταση, όπως δίνετε τη δυνατότητα για παράταση στα έργα που έχουν ολοκληρώσει το 50%, να δοθεί η δυνατότητα να ολοκληρώσουν και έργα τα οποία είναι διατεθειμένα να πληρώσουν ένα παράβολο υπέρ του ελληνικού δημοσίου ή να δώσουν μια εγγύηση, για να ξεσκαρτάρουμε - σ' αυτό έχετε δίκιο - αυτούς που πραγματικά μπορούν να τελειώσουν τις επενδύσεις από αυτούς που δεν μπορούν.\nΠάντως, συνολικά αυτός ο νόμος δε θα βοηθήσει, δυστυχώς, αυτό που σήμερα χρειαζόμαστε, την ανάκαμψη της ελληνικής οικονομίας.\nΠαρέμβαση Ν. Μηταράκη στη συνεδρίαση της επιτροπής την 07/06/2016:\nΚύριε Καθηγητά, δύο ερωτήσεις ήθελα να κάνω αναφορικά με τον αναπτυξιακό νόμο.\nΠρώτον, ο υπό συζήτηση αναπτυξιακός νόμος που συζητείται σήμερα στη Βουλή δεν προβλέπει προκαταβολή για την επένδυση και δίνει, κυρίως, έμφαση στις φοροαπαλλαγές. Οι τράπεζες είναι σε θέση να καλύψουν με βραχυπρόθεσμο δανεισμό τις ελληνικές επιχειρήσεις που θα ενταχθούν στον αναπτυξιακό νόμο, ώστε να μπορέσουν να υλοποιήσουν την επένδυση, μέχρι οι φοροαπαλλαγές ν’ αρχίσουν να έχουν θετική επίπτωση στην επένδυση;\nΚαι δεύτερον, με τον 4146/2013 άρθρο 23, εάν θυμάμαι και μετά με το Προεδρικό Διάταγμα 35/2014 δόθηκε στις ελληνικές τράπεζες το δικαίωμα να ολοκληρώνουν επενδύσεις, να κάνουν τον έλεγχο και να κάνουν την τελική έκθεση προς το Υπουργείο. Αυτό δεν λειτούργησε στην πράξη. Οι τράπεζες έχουν την τεχνική δυνατότητα και τη διάθεση ρίσκου να κάνουν αυτή τη δουλειά που προβλέπει το Προεδρικό Διάταγμα; Ευχαριστώ. Αυτό αφορά την ουρά.\nTags: Επιτροπή Κοινωνικών Υποθέσεων 17Α Κοινοβουλευτική Περίοδος Επιτροπή Παραγωγής και Εμπορίου Ανάπτυξη Επενδύσεις Αναπτυξιακός Νόμος Βουλή των Ελλήνων Οικονομία Επιτροπή Οικονομικών Υποθέσεων\nΚανάλι Βουλής\tCFA Society of the United Kingdom\tΒουλή\tStar Channel\tΑυτισμός\tΠόπη Τσαπανίδου\tΑσφαλιστική Αγορά\tΔΕΔΔΗΕ\tΚωστής Χατζηδάκης\tΜόρια\tΠολάκης\tΝΕΡΙΤ\tΝεανική Επιχειρηματικότητα\tΕπιτροπή Οικονομικών Υποθέσεων\tΠάντειο Πανεπιστήμιο\tΥποδομές\tΣυνέντευξη\tΤουρισμός\tΣυμπράξεις Δημοσίου Ιδιωτικού Τομέα\tΛαγκάδα


Amelie Delicatessen: LUZERN\nΞενάγηση έχουμε πάλι σήμερα!\nΜετά τη γαλλική Colmar, σειρά έχει άλλη μία όμορφη, μικρή και γραφική πόλη της Κεντρικής Ευρώπης, η ελβετική Λουκέρνη.\nΗ Λουκέρνη είναι μία μικρή αλλά πανέμορφη πόλη στο κέντρο της Ελβετίας, χτισμένη στις όχθες της λίμνης Vierwaldstättersee (ναι, ναι, είναι γλωσσοδέτης). Η πόλη της Λουκέρνης εκτείνεται κατά μήκος της λίμνης από το σημείο που ο μύθος λέει ότι ο Γουλιέλμος Τέλλος, Ελβετός ήρωας, σημάδεψε το μήλο στο κεφάλι του γιού του μετά από διαταγή του τοπικού άρχοντα.\nΤα hot-spots (κοινώς αξιοθέατα) της Λουκέρνης είναι τα εξής:\nΗ ξύλινη σκεπαστή γέφυρα\nΘεωρείται μία από τις παλαιότερες γέφυρες της Ευρώπης. Κατασκευάστηκε το 1333 και ήταν διακοσμημένη εσωτερικά με πολύχρωμες ζωγραφιές. Το 1933 το μεγαλύτερο κομμάτι της καταστράφηκε από μία πυρκαγιά αλλά ευτυχώς ξαναφτιάχτηκε διότι οι...Λουκερνέζοι (ή όπως αλλιώς αποκαλούνται οι κάτοικοι) το πήραν πολύ βαριά το θέμα της αγαπημένης τους γέφυρας και ασχολήθηκαν με μεγάλη επιμονή μέχρι να την αποκαταστήσουν στην παλιά της μορφή.\nΗ παλιά πόλη της Λουκέρνης, χωρίς να έχει κάποιο ιδιαίτερο αξιοθέατο, είναι πολύ όμορφη και γραφική. Είναι διάσπαρτη από μικρά δρομάκια γεμάτα πλατείες και μικρά καφέ, ενώ τα περισσότερα κτίρια είναι ξύλινα και πολύχρωμα.\nΗ εκκλησία των Ιησουϊτών\nΕίναι μία εντυπωσιακή εκκλησία σε μορφή μπαρόκ χτισμένη στις όχθες της λίμνης.\nΗ λίμνη της Λουκέρνης, γύρω από την οποία είναι χτισμένα πολλά εξοχικά σπίτια και ξενοδοχεία, είναι η τέταρτη μεγαλύτερη λίμνη της Ελβετίας. Τους καλοκαιρινούς μήνες πολλά μικρά πλοία αναχωρούν από τη Λουκέρνη και κάνουν μικρές ή μεγαλύτερες σε διάρκεια κρουαζιέρες τοπίο είναι πανέμορφο και καταπράσινο.\nΑαα, στα αξιοθέατα ανήκουν φυσικά και τα λαχταριστά γλυκά καθώς και οι πανταχού παρούσες στην Ελβετία σοκολάτες και σοκολατάκια!\nΣτη Λουκέρνη υπάρχει και ένα καταπληκτικό μουσείο μεταφορών που αξίζει πραγματικά να το επισκεφτείτε αλλά αυτό θα σας το δείξω σε επόμενη ανάρτηση γιατί έχω τραβήξει πάρα-πάρα πολλές φωτογραφίες εκεί!\nτην Τρίτη, Οκτωβρίου 07, 2014\nlitsa t. 7/10/14 20:31\nπολυ ωραιες φωτογραφιες.ειδυλλιακα τοπια.και αυτη η βιτρινα ολα τα λεφτα.να ειστε καλα να ξαναπατε.\nAmelie 8/10/14 07:38\nΗ βιτρίνα ήταν από αυτές που κάθεσαι μπροστά με τις ώρες και...ξεροσταλιάζεις! Ευχαριστούμε πολύ!\nsundayspoon 7/10/14 22:51\nΤι υπέροχα μέρη! Βγαλμένα από παραμύθι...\nAmelie 8/10/14 07:39\nΕρμιόνη 7/10/14 23:02\nΠανέμορφη σε όλα της η Λουκέρνη!\nΣίγουρα αξίζει να την επισκεφτεί κανείς!\nAmelie 8/10/14 07:40\nΑξίζει πράγματι Ερμιόνη μου, λίγο αργότερα θα αρέσει πολύ και στα κορίτσια σου!\nMarie-Anne 7/10/14 23:28\nΠολύ χάρηκα που ξαναείδα την όμορφη Λουκέρνη!\nΤην είχα επισκεφθεί πριν από χρόνια και έχω πολύ ωραίες αναμνήσεις!\nAmelie 8/10/14 07:41\nΧαίρομαι που σου ανακάλεσα όμορφες αναμνήσεις!\nΑγγελική 8/10/14 13:43\nΠανέμορφη η Λουκέρνη. Είχα περάσει από κει στα πεταχτά πριν από χρόνια, αλλά δεν καθίσαμε να την γυρίσουμε. Την βάζω στο must-visit list, λοιπόν ! :-)\nAmelie 9/10/14 10:51\nΑν κάποια στιγμή ξαναβρεθείτε στην Ελβετία, η Λουκέρνη είναι οπωσδήποτε must-visit!\nBeauty Follower 8/10/14 17:26\nΠολυ ωραιες φωτογραφιες, ο τοπος βγαζει εναν ρομαντισμό!\nAmelie 9/10/14 10:52\nΡομαντική και γραφική!\nPenelope 9/10/14 20:16\nΑχ...με ξεσηκώνεις...με ξεσηκώνεις... Αμαλία μου!\nΚι' έχουμε μέλλον...μέχρι τις επόμενες διαθέσιμες ημέρες διακοπών :-)\nAmelie 10/10/14 07:35\nΝα μη σου δώσω όμως μία ιδέα για τις επόμενες διαθέσιμες ημέρες διακοπών??? Και στην επόμενη ανάρτηση έπεται συνέχεια...


Ελληνική Μπύρα (Α' μέρος) - Η Πόλη Ζει\nΣυμβαίνει τώρα. Ελληνική μπύρα\n“Πιάσε μια μπύρα, Ελληνική!”\nΤο θέμα που ακολουθεί αφορά τους νέους θησαυρούς της μπύρας. Αναζητήσαμε τα πιο ιδιαίτερα μέρη για να κάνουμε την έρευνα μας και να σας μεταφέρουμε μία διαφορετική εικόνα, απ’ αυτή που ως τώρα είχατε. Αυτή που σε λίγο καιρό αναμένεται να γίνει τάση. Πέρα από τις κλασικές pubs που μέχρι χθες γνωρίζαμε, τα γεμάτα βαρέλια μαγαζιά με συνοδευτικά burger, η μπύρα παρουσιάζει τον πιο εκλεπτυσμένο χαρακτήρα της, σε ευφάνταστα μπουκάλια και φινετσάτα ποτήρια. Bottle shop ή Taproom μπαίνουν δυναμικά στο παιχνίδι, δίνοντας την δυνατότητα να απολαύσεις τις άπειρες επιλογές που έχεις σε μπύρα. Η μπύρα όπως δεν την γεύτηκες ποτέ πριν!\nΗ παλέτα της μπύρας αλλάζει.\nΚόκκινες, ξανθές, μαύρες συναγωνίζονται επάξια ροζ, σκούρες καφέ κι άλλες αποχρώσεις του νέου καμβά της. Για τους μη γνώστες, ίσως αυτά ακούγονται ψιλά γράμματα. Κι όμως! Αυτά που ξέρατε ξεχάστε τα ή μάλλον καλύτερα, εμπλουτίστε τα!\nΗ μπύρα πια, απευθύνεται σε ευρύτερο κοινό, με διαφορετικά γευστικά κριτήρια και προτιμήσεις. Μπύρες αρωματικές, με διάφορες γεύσεις (ξινές, γλυκές, πικρές) που σου αφήνουν μία ξεχωριστή επίγευση! Νέοι παραγωγοί, καινοτόμες ιδέες μετά από μελέτη κι αναζήτηση, δίνουν το δικό τους στίγμα, καλώντας ακόμα και τους πιο επιφυλακτικούς να κάνουν μία δοκιμή.\nΟικοπαραγωγοί ή gipsy brewers ενδύουν με έξυπνες εικόνες, πραγματικά έργα τέχνης, μπουκάλια γυάλινα ή κουτάκια μπύρας, προκαλώντας μας να δοκιμάσουμε ό,τι πίνεται! Χρώματα, έξυπνες ετικέτες, σχήματα, ακόμα και κόμικς συνθέτουν μία απίθανη εικαστική εικόνα. Φεύγουμε από το συμβατικό μπουκάλι της μπύρας, αλλάζει το περιεχόμενο, ακολουθεί το εξώφυλλο.\nΠόσο πιθανό θα είχες να πίνεις μπύρα συνοδεύοντας την με μαύρη σοκολάτα, με αποξηραμένα φρούτα, τυριά ή ακόμα και με παγωτό; Απίθανο, ε; Κι όμως! Ανάλογα την γεύση της μπύρας, μπορεί να συνδυαστεί με τα παραπάνω. Εμείς προτιμήσαμε την μαύρη σοκολάτα σε συνδυασμό με σκούρα μπύρα με βάση την γεύση του καφέ και της καπνιστής καραμέλας και πραγματικά εκπλαγήκαμε ευχάριστα!\n7 Ερωτήσεις στον Ανδρέα Μαραγκό\nΜιλήσαμε με τον Ανδρέα Μαραγκό, ιδιοκτήτη του cafe- bar “Ο μπαμπάς” στο Κουκάκι και ζητήσαμε την άποψη του για την “επανάσταση” της μπύρας. Ο Ανδρέας είναι από τους πρώτους επιχειρηματίες που πίστεψαν την craft μπύρα, τις μικροζυθοποίες και το gipsy brewing. Κατά μία έννοια θα μπορούσαμε να τον συμπεριλάβουμε σε αυτούς που εισάγουν πολιτισμό στην μπύρα.\nΜιλάμε για επανάσταση της μπύρας;\nΘα μπορούσαμε να το πούμε κι έτσι μιας και η Ελλάδα δεν έχει παράδοση στην μπύρα. Πριν κάποια χρόνια, δεν άκουγες κάποιον να φτιάχνει μπύρα στο σπίτι του. Τώρα φτιάχνεται η ελληνική ¨παράδοση¨ στη μπύρα. Κάποιες μπύρες έρχονται κοντά στην ιδιοσυγκρασία του Έλληνα και μπορείς να πεις ότι είναι ωραίες, για το κλίμα που έχουμε.\nΠροτιμάς, ως ιδιοκτήτης μαγαζιού, τις ελληνικές μπύρες;\nΒεβαίως τις προτιμάμε. Σίγουρα παρακολουθούμε τι γίνεται και έξω, τις τάσεις που επικρατούν…\nΓιατί επέλεξες να έχεις στο μαγαζί σου ως πρωταγωνιστή ποτό, την μπύρα;\nΕίναι το αγαπημένο μου ποτό.\nΤι πίνουν οι Έλληνες;\nΥπάρχει μία τρομερή τάση με την IPA (India Pale Ale). Είναι μία μπύρα με περισσότερο λυκίσκο κι αρώματα και ταιριάζει με την ιδιοσυγκρασία του Έλληνα. Στο γυαινείο κοινό πολύ δημοφιλείς είναι οι κόκκινες μπύρες.\nΤι συμβουλεύεις όταν ζητούν την γνώμη σου για να επιλέξουν μπύρα;\nΑνάλογα τα γούστα. Αν κάποιος δεν είναι γνώστης ίσως προτείνω μία πιο αρωματική μπύρα ή μία κόκκινη μπύρα ή μία session. Αν κάποιος ξέρει από μπύρα, προτείνω IPA. Αυτές που αρέσουν πιο πολύ σε ΄μένα είναι οι μαύρες. Τον χειμώνα ειδικά προτείνω τις τελευταίες.\nΓίνεται στροφή του κόσμου στις νέες ετικέτες;\nΝαι! Τα πρώτα χρόνια οι πελάτες ήταν διστακτικοί, δεν ήθελαν να ξεφύγουν από αυτά που μέχρι τότε ήξεραν. Μετά από τέσσερα περίπου χρόνια είχε αρχίσει ο κόσμος να μας ζητάει κι άλλες μπύρες. Είχε φύγει από την συνηθισμένη μπύρα, είχε δοκιμάσει κάτι, εδώ ή αλλού και ξεκίνησε να μπαίνει σαν παιχνίδι και μετά είχε γίνει πλάκα. ¨Δεν έχεις φέρει κάτι άλλο;¨ Ξέρεις, σε μορφή πειράγματος κι αυτό μας οδήγησε στο να φέρουμε κι άλλες και να έχουμε εννιά βαρέλια αυτή τη στιγμή.\nΠοιες είναι οι διαφορές του κοινού της μπύρας με το υπόλοιπο καταναλωτικό κοινό;\nΚατά βάση είναι πιο λαϊκό κοινό, εξωστρεφές, εναλλακτικό και πιο νεανικό. Έχω την αίσθηση ότι αυτός που πίνει μπύρα- το έχω έτσι στο μυαλό μου- ακούει περισσότερη μουσική. Είναι ένα κοινό που σίγουρα του αρέσει να ζει λίγο διαφορετικά.\nΗ γιορτή της Χειροποίητης Μπύρας\nΤο Athens Craft Beer Festival είναι μια τριήμερη γιορτή αφιερωμένη στην μικρής παραγωγής, χειροποίητη μπύρα. Φιλοξενεί πάνω από τριάντα ελληνικές μικρές ζυθοποιίες -κάποιες από τις οποίες κάνουν την παρθενική τους εμφάνιση- αλλά και ξένες από: Βουλγαρία, Κροατία, Ισπανία,Ουγγαρία, Σουηδία, Δανία, Γαλλία, Τσεχία και Σερβία, που ταξιδεύουν στην Ελλάδα για το Athens Craft Beer Festival. Mπύρες “σπιτικές”, ξεχωριστές συνταγές, σερβίρονται με τους μύστες τους έτοιμους να σε μυήσουν στον μπυρόκοσμο. Αναρίθμητες μπύρες παρελαύνουν στους πάγκους του κτιρίου 56*, χαρίζοντας μικρές στιγμές απόλαυσης, δίνοντας σου την ευκαιρία να δοκιμάσεις σπάνιες ή ακυκλοφόρητες μπύρες!\nΕίσαι από εκείνους που δεν έχoυν ανακαλύψει ακόμα την ελληνική χειροποίητη μπύρα; Δηλώνεις πως δεν είσαι fun του ζύθου; Έχεις κουραστεί να σου τάζουν ωραία μπύρα και τελικά τζίφος; Ζυθόφιλος ή μη… Με περίπου 150 χειροποίητες μπύρες ό,τι έχεις στο μυαλό σου ετοιμάσου να ανατραπεί! Το πρώτο Athens Craft Beer Festival σε απόσταση αναπνοής!\nΜε ένα πολύ χαμηλό αντίτιμο (3 ευρώ είσοδο για μία μέρα και 7 ευρώ για το τριήμερο) τσιμπάς δώρο αναμνηστικό ποτήρι, τύπου half print/ 375 ml με διαγράμμιση στα 50 ml για να μην ξεφεύγεις στις δοκιμές σου. Κόστος δοκιμής 1 ευρώ και μπύρες σε ειδικές τιμές για να γεμίσεις το ποτήρι σου όσες φορές θέλεις!\nΤο Athens Craft Beer Festival φροντίζει εκτός από την πόση και για την βρώση… Σε συνεργασία με το Athens Food Market, τρία food trucκs παραταγμένα στον χώρο θα βρίσκονται εκεί για να απολαύσεις την μπύρα σου, “παρέα” με εξαιρετικό street food. H αλυσίδα Coffee Republic, φέρνει τα εξαιρετικά χαρμάνια της, ενώ έμπειροι baristas αναλαμβάνουν τα καφεδάκια σας. Η κατανάλωση φαγητού και καφέ θα γίνεται σε πάγκους με καθίσματα και η απόλαυση θα απογειώνεται με την συνοδεία ζωντανής μουσικής, που θα παίζεται κατα την διάρκεια του φεστιβάλ.\nΠως θα πάω; Μην ανησυχείς, έχουν φροντίσει και γι’ αυτό! Καθ’ όλη την διάρκεια του Athens Craft Beer Festival, mini bus σε παραλαμβάνουν από τον σταθμό“Κεραμεικός” και το αντίστροφο. Τώρα σίγουρα δεν έχεις καμία δικαιολογία για να μην είσαι εκεί! 18,19 & 20 Οκτώβρη…\nΤο φεστιβάλ χειροποίητης μπύρας έρχεται αποφασισμένο να διεγείρει και τις πέντε αισθήσεις σου, και παρασύροντας σε με τον απόλυτα funky χαρακτήρα του να σε κάνει να αγαπήσεις την χειροποίητη μπύρα. Αν θέλεις να φύγεις έχοντας ένα αναμνηστικό στην τσάντα σου δεν θα σ΄αφήσουν παραπονεμένο. Αναμνηστικά όλων των ειδών είναι εκεί για να συμβάλλουν στην διατήρηση της αξέχαστης αυτής εμπειρίας. Εκτός από souvenir, το καλύτερο ενθύμιο θα είναι και οι take away μπύρες που θα μπορείς να αγοράσεις από το beer mall.\nΗ διαδρομή της μπύρας φαντάζει απλή, χρειάζεται όμως τέχνη και μαεστρία. Η λιτότητα των βασικών υλικών της, απαιτεί τεχνογνωσία, φαντασία κι αγάπη ώστε το αποτέλεσμα να είναι μία άρτια ζύμωση, κυριολεκτικά και μεταφορικά.\nΕκτός από μικρά ή μεγάλα ζυθοποιεία, στην τέχνη της μπύρας συναντάς κι ανθρώπους που ¨μαγειρεύουν¨ ξεχωριστές συνταγές στην κουζίνα του σπιτιού τους. Σιτηρά, λυκίσκος, μαγιά, νερό, είναι σίγουρα τα συστατικά που πρέπει να έχεις στον πάγκο της κουζίνας.\nΤο επόμενο βήμα για τους μερακλήδες, είναι η αγορά του εξοπλισμού (π.χ γκαζιέρα) από καταστήματα που εμπορεύονται προϊόντα για την παραγωγή της. Οι οικοπαραγωγοί της μπύρας αυξάνονται, έτσι όλο και περισσότεροι νέοι μπαίνουν στο πεδίο της.\nΌχι για εμπορικούς λόγους, αλλά για ιδία χρήση. Φτιάχνουν μπύρα στα δικά τους γούστα (πικρή, γλυκιά…) κι αναμένουν να την δοκιμάσουν με την παρέα τους, μέχρι να καταλήξουν σ’ ένα άρτιο αποτέλεσμα. Απ’ τον λυκίσκο στο ποτήρι!\nΑν ο όρος gipsy οδηγεί την σκέψη σας σε μπύρα με ταμπεραμέντο, κρατήστε την εκεί. Οι gipsy ζυθοπαραγωγοί δεν κάνουν καμία έκπτωση ούτε στην ποιότητα των υλικών, ούτε στις συνταγές τους. Μπύρες χωρίς τόπο αλλά με την σφραγίδα του εκάστοτε ¨μάγειρα¨, ταξιδεύουν σε διάφορα ζυθοποιεία ώστε να τελειοποιηθούν.\nΟι gipsy brewers είναι οι υπεύθυνοι για το αποτέλεσμα που βασίζεται στην γεύση και την ένταση της μπύρας. Κάθε φουρνιά, του ίδιου παραγωγού, ζυθοποιείται σε διαφορετικό περιβάλλον γι’ αυτό μην είσαστε αυστηροί αν η ίδια μπύρα σας φανεί λίγο διαφορετική την επόμενη φορά.\nΟ λυκίσκος, ένα από τα συστατικά της μπύρας, είναι υπεύθυνος για την ξεχωριστή γεύση που μπορεί αυτή να έχει. Μία μπύρα μπορεί να περιέχει διαφορετικούς λυκίσκους. Σ’ αυτόν οφείλεται η τροπικότητα ή η πικράδα της. Σημαντικό ρόλο παίζουν επίσης τα βότανα ή τα μπαχάρια τα οποία προσδίδουν ξεχωριστή προσωπικότητα σε κάθε μπύρα.\nΟι μπύρες των gipsy brewers εισάγουν μία νέα κουλτούρα στην επιλογή της μπύρας. Handmade μπύρες, συναγωνίζονται επάξια εμπορικές ετικέτες. Μαζί με τους νέους παραγωγούς, τον δρόμο ανοίγουν και τα Beer-Bar της πόλης που επιλέγουν να πειραματιστούν μαζί με τους οπαδούς της ale. Τέλος στις βαρετές κι άγευστες βιομηχανικές μπύρες!\nΗ μπύρα είναι οικονομικό ποτό και λαϊκό. ‘Η μήπως όχι; Η τιμή της χειροποίητης μπύρας μπορεί να είναι πιο υψηλή, για ευνόητους λόγους, όμως η γευστική έκρηξη που συμβαίνει μες στο στόμα σου- επηρεάζοντας ξεχωριστά κάθε σημείο της γλώσσας- σε επιβραβεύει για την επιλογή σου!\nΤα δεδομένα αλλάζουν και στα μέρη που φιλοξενούν το αγαπημένο σου ποτό. Ανάλαφροι χώροι, απαλλαγμένοι από υπερβολές και φιοριτούρες, παρουσιάζουν την ¨μ-πύρινη¨ πραγματικότητα ¨γυμνή¨. Αν έχεις χαμηλό budget κι είσαι απ’ τους τύπους που θέλουν να πειραματιστούν με νέες γεύσεις- τύπου κίτρο κι ό,τι άλλο δε φαντάζεσαι- μπορείς να πάρεις την παρέα σου και να εξερευνήσεις ένα από τα παρακάτω μέρη.\nH νέα, για την Ελλάδα, φιλοσοφία των Bottle shop ακολουθεί την λογική της απλότητας. Μπύρες όλων των ειδών δεσπόζουν στα ράφια και σε προκαλούν σ’ ένα ατέλειωτο παιχνίδι γευσιγνωσίας. Σε απλή μετάφραση, μιλάμε για κάβες μπύρας που περνούν από την παραγωγή στην κατανάλωση. Αν η μπυραρία σου φαίνεται ακριβή παίρνεις την παρέα σου, την μπύρα σου σε πλαστικό και κάνεις μία φιλική, προς την τσέπη σου, έξοδο. Σπάνια θα βρεις στασίδι… Μπορείς όμως να την απολαύσεις στο πλησιέστερο παγκάκι ή στο πεζοδρόμιο. Με πάσο ή χωρίς λατρέψαμε τα Bottle Shop!\nΗ επίσκεψη σ’ ένα Taproom σε φέρνει αντιμέτωπο/η με τα εξής: Tέχνη, φαντασία, γευστικές και φρέσκιες μπύρες! Μπύρες που ρέουν διαπερνώντας τις -νέας αισθητικής- κάνουλες για να καταλήξουν με ένα σύννεφο αφρού (ανάλογα την μπύρα) στο ποτήρι σου. Αν πάλι γουστάρεις την αίσθηση του να πίνεις απ΄ το μπουκάλι ή είσαι λάτρης των εξωτερικών χαρακτηριστικών, σε καλύπτουν άνετα και σε αυτό. Στα taprooms μπορείς να παρασύρεις τους φίλους που αγαπούν να αράζουν στο πάσο και να απολαμβάνουν νωχελικά το αγαπημένο τους ποτό. Το budget είναι και εδώ χαμηλό, αλλά προσοχή μην ξεφύγεις!\nΗ μπύρα έχει και αυτή την κατάλληλη θερμοκρασία για να την απολαύσεις. Οι περισσότερες αναγράφουν στο πίσω μέρος τους αυτή την πληροφορία. Μην ξεχνάς ότι είναι μύθος πως η μπύρα πρέπει να πίνεται παγωμένη. Το υπερβολικό ψύχος θα αλλοιώσει την γεύση της και θα ¨σβήσει¨ τα αρώματα της.\nΣυνήθως δεν έχουν ημερομηνία λήξης, αυτό όμως εξαρτάται από την μπύρα που έχεις επιλέξει. Οι φρέσκιες μπύρες προτείνουν να καταναλωθούν σε ένα συγκεκριμένο χρονικό περιθώριο και να μην βγουν από το ψυγείο, ώστε να μην χάσουν την ένταση της γεύσης τους, εάν δεν πρόκειται να τις πιεις άμεσα!\nΗ μπύρα απαιτεί να της ταιριάζει το ¨σώμα¨ που την φιλοξενεί. Κι όταν λέμε το σώμα εννοούμε το ποτήρι. Την εμφάνιση τους κάνουν ποτήρια χαμηλά ή κολωνάτα, ενισχύοντας την fragrant πλευρά της μπύρας. Το λαϊκό ποτό μεταμορφώνεται και ανταγωνίζεται, με γενναίες δόσεις αλκοόλ, τα υπόλοιπα.\nΕκτός από taproom, bottle shop η ξενάγηση μου περιλάμβανε συνάντηση μ’ ένα από τα μέλη μιας μικρής ομάδας οικο-ζυθοποιών. Κάπως έτσι εντρυφήσαμε στην μαγεία της χειροποίητης μπύρας. Εστία, κατσαρόλα, βύνη, λυκίσκος και ξεκινάμε… Σχεδόν! Η Μαριάννα, φοιτήτρια στο τμήμα Τεχνολογίας Ποτών, μας δίνει μία ξεκάθαρη εικόνα για την παραγωγική φάση, ενώ παράλληλα μου προτείνει μπύρες που θεωρεί ότι πρέπει να δοκιμάσω. Μ’ αυτά και με εκείνα, ήπιαμε πολύ μπύρα γι’ αυτό το θέμα.\nΗ ζυθοποιία είναι καθαρά μαγειρική- ζαχαροπλαστική. Παίζεις αυστηρά με αναλογίες και πολύ με εκχυλίσματα. Αναρωτιέστε γιατί ζαχαροπλαστική; Γιατί υπάρχουν μπύρες γλυκές και παχύρευστες που μπορεί να την χρησιμοποιήσεις ακόμα και για σιρόπι παγωτού. Μη σας ξεγελά. Η συγκεκριμένη μπύρα για την οποία μιλήσαμε περιέχει 11% αλκοόλ. Το χαμηλότερο ποσοστό μπορεί να είναι από 0,8%. Βέβαια υπάρχουν κι εκείνες χωρίς αλκοόλ αλλά αυτές δεν έχουν καμία θέση σε αυτό εδώ το θέμα…\nΣτην παραγωγή. Από την στιγμή που μπαίνουν τα υλικά στην κατσαρόλα, είσαι προσηλωμένος απόλυτα σε αυτά. Μετράς ph, οξύτητα και θερμοκρασίες… Η παρασκευή της μπύρας γίνεται κι από ένα άτομο, αν έχει άπειρο χρόνο και λόξα, αλλά προτιμότερο είναι να μοιραστείς αυτή την εμπειρία με ένα καλό team. Φτιάχνεις την συνταγή σου, επιλέγεις την βύνη σου και την κατάλληλη ποσότητα νερού και ξεκινά η διαδικασία της πολτοποίησης. Απαραίτητο αξεσουάρ το θερμόμετρο. Ανάλογα τους βαθμούς και τον χρόνο, μπορεί να κερδίσεις ή να χάσεις για δευτερόλεπτα την γεύση που έχεις επιλέξει. Βρέξιμο, στράγγισμα και βρασμός είναι κάποια από τα επόμενα βήματα.\nΤο σημείο του βρασμού είναι κομβικό, γιατί εκεί είναι που κάνει την εμφάνιση του ο λυκίσκος, ο υπεύθυνος για την πικράδα. Φρούτα, καρυκεύματα ή εκχυλίσματα ακολουθούν. Προχωράμε. Το επόμενο βήμα είναι να κρυώσεις το μείγμα σου… Και πας για την ζύμωση. Πιάνεις και την μαγιά που καθορίζει το στυλ της μπύρας που θέλεις να φτιάξεις. Lager ή vice θα θέλατε; Να σου και το θερμόμετρο.\nΖυμώνει περίπου για μία εβδομάδα. Στην συνέχεια, αφού γίνει αποζύμωση ακολουθεί η εμφιάλωση. Κι εκεί, προστίθεται ο γλυκαντικός παράγοντας, διότι για να σου κάνει ανθρακικό η μπύρα χρειάζεται τα σάκχαρα της. Απαραίτητη πια η θερμοκρασία περιβάλλοντος και η αναμονή για την ωρίμανση. Όσο πιο ώριμη τόσο το καλύτερο!\nΑλουμίνιο ή γυαλί. Προτιμήστε το αλουμίνιο γιατί… Εκτός του ότι είναι ερμητικά κλειστό, συμβάλλει ως προστασία στον παράγοντα φως. Επίσης, η στάθμη της μπύρας είναι πιο ψηλά και δεν έχει τόση επαφή με το οξυγόνο. Αυτό την προφυλάσσει ακόμα και για την διατήρηση της γεύσης της.\nΓνώριζες ότι… Ο λυκίσκος ανήκει στην οικογένεια των κανναβοειδών και ¨συγγενεύει¨ με την τσουκνίδα και την μουριά. Επίσης είναι σε μεγάλο βαθμό υπεύθυνος για την δημιουργία αφρού. Ο αφρός διαδραματίζει σημαντικό ρόλο και οπτικά αλλά και ως προς την επιβεβαίωση της φρέσκιας μπύρας.\nΑπαράβατος κανόνας για παραπάνω από 800 χρόνια ήταν ο νόμος καθαρότητα της μπύρας. Οι ζυθοποιοί έδιναν τον όρκο του ζύθου στο οποίον ορκίζονταν ότι: εκτός από λυκίσκο, κριθάρι και νερό κανείς δεν επιτρέπεται να προσθέσει κάτι επιπλέον. Ο νόμος αυτός ψηφίστηκε στο Μόναχο και οι παραβάτες τιμωρούνταν με αφαίρεση του βαρελιού τους.\nBeer bar Theory\nΒολτάροντας στο κέντρο της πόλης κι αφού έχουμε δοκιμάσει ό,τι πιο ιδιαίτερο υπάρχει σε μπύρα, λέμε να αράξουμε σ’ ένα νέο beer –bar στο κέντρο. Εκεί, θα συναντήσουμε τον Άγη, ο οποίος θα συμβάλλει στο να ολοκληρώσουμε το παζλ στην εικόνα της μπύρας. Μύστες και λάτρεις της συναντιούνται γύρω από μία ξύλινη μπάρα, για να ανταλλάξουν απόψεις και να δοκιμάσουν ό,τι δεν έχει τύχει μέχρι τότε.\nΜπύρες εισαγωγής ή εγχώριες παρουσιάζονται όπως ακριβώς τους αρμόζει. Στην κατάλληλη θερμοκρασία και σ’ ανάλογο ποτήρι. Η πόρτα ανοίγει και αντιλαμβάνεσαι αμέσως ότι μπήκες στο παράδεισο της αλληλεπίδρασης! Η μπύρα σίγουρα δεν είναι μοναχικό ποτό. Είναι ποτό που χρειάζεται παρέα και καλή μουσική. Rock ή Blues, της ταιριάζουν γάντι! Μία IPA (Indian pale ale) είναι μία από τις επιλογές μας μιας και είναι από τις πιο δυνατές!\nΑν μετά από όλα αυτά έχεις ψηθεί και θέλεις να ανακαλύψεις την δική σου αγαπημένη μπύρα, αλλά χωρίς να κάνεις βόλτα στα παραπάνω στέκια ή αν είσαι σπιτόγατος και γουστάρεις να απολαύσεις μπυρόνια στον χώρο σου… Μπορείς να περιπλανηθείς στην όαση των ποτών. Κι αυτή δεν είναι άλλη, από μία κάβα στην οποία μπορείς να ανακαλύψεις τον εξωτικό κόσμο του ζύθου.\nΦρέσκιες μπύρες από μικροζυθοποιούς, ελληνικές ή εισαγωγής, βιολογικές, με ή χωρίς αλκοόλ, μοναστηριακές, κοσμούν τα ράφια μιας εκλεκτής κάβας. Μπορείς επίσης να προμηθευτείς και συναφή αξεσουάρ ή μπύρες σε συσκευασία δώρου. Στο κέντρο της πόλης ή στα περίχωρα, μπορείς να ψάξεις κάβες που αγαπούν την ¨επαναστατική¨ μπύρα και να εντυπωσιάσεις ακόμα και τον πιο επιφυλακτικό –προς την μπύρα- φίλο σου. Lager, wiess, premioum, draft, craft, pilsner, ipa ή εποχιακές μπύρες (once and only) σε περιμένουν στο μαγικό κόσμο τους.\nΜια Stout με ιστορία\nΗ σύνδεση stout και Ρωσίας ξεκινά με την επίσκεψη του Peter the Great of Russia, όπου ¨ερωτεύτηκε¨ τις άφθονες μπύρες με το όνομα που περιγράφει τη δύναμη της και όχι το χρώμα της. H Russian Imperial Stout θα είναι η δυνατότερη από τις παραδοσιακές αγγλικές stout. Πλούσια, σύνθετη, με γεύσεις κι αρώματα φρούτων, καφέ, και σκούρης σοκολάτας.\nΜία ακόμα fun της μπύρας θα είναι και η αυτοκράτειρα Αικατερίνη ΙΙ της Ρωσίας. Η Αικατερίνη δέχεται τις αποστολές, της ειδικά διαμορφωμένης μπύρας, για την ίδια και τους αυλικούς της με την ετικέτα Ρωσική Αυτοκρατορική stout. Με 8% -και πάνω- αλκοόλ και έντονη γλυκύτητα ε δεν την λες και το πιο ελαφρύ ποτό!\nΟι άνθρωποι ανά τους αιώνες, γεύτηκαν την μπύρα, μέθυσαν, ερωτεύτηκαν, λυτρώθηκαν και εμπνεύστηκαν… Έχουν γραφτεί ποιήματα και λογοτεχνικά κείμενα. Έχουν τραγουδηθεί στίχοι και έχουν ζωγραφιστεί πίνακες. Έχουν στηθεί γιορτές που έχουν μέινει στην ιστορία… και ο χρόνος ακόμα γράφει!\nΟ ύμνος των Σουμέριων στην θεότητα Ninkasi\nΕσύ είσαι η µόνη που ποτίζει\nτην βύνη στο έδαφος\nτην βύνη στο βάζο\nη µόνη που απλώνει τον µαγειρεµένο πολτό\nσε µεγάλες καλαµωτές\nΑυτό που κάνει την καρδιά σου\nνα αισθάνεται υπέροχα\nκάνει και εµάς να αισθανόµαστε υπέροχα\nτο συκώτι µας είναι χαρούµενο\nη καρδιά µας είναι χαρούµενη (…)\nΟι Σουμέριοι ήταν από τους πρώτους λαούς που ασχολήθηκε με την τέχνη της ζυθοποιίας, έχοντας μάλιστα και προστάτιδα τους την θεά Νινκάσι. Εκτός από έργα τέχνης και κείμενα που κάνουν μνεία στην θεά Νινκάσι, έχει βρεθεί και ένα κείμενο στο οποίο είναι καταγεγραμμένη η αρχαιότερη συνταγή μπύρας. Ο σουμεριακός “Ύμνος στην θεά Νινκάσι” είναι ένα ποίημα, εν είδει προσευχής στην θεότητα της μπύρας. Οι Σουμέριοι εξυμνούσαν την θεά για την δημιουργία της μπύρας και για τα οφέλη που είχε στο σώμα τους.\nΤο ποτόν του Γαμβρίνου\n‘Eνα κείμενο του Λέανδρου Σλάβη\n«Όλοι πίνουν. Και πως! Η γη του κλασικού οίνου εκυριεύθη, κατά κράτος, από το βάρβαρον ποτόν του Γαμβρίνου. Δια τον λαόν ήτον άλλοτε πολυτέλεια.», έγραφε το 1921 ο Παύλος Νιρβάνας! Όπου κλασικός οίνος εκείνη την εποχή ήταν ο ρητινίτης (δηλαδή η ρετσίνα) και ποτόν του Γαμβρίνου, του βασιλιά της Φλάνδρας και αγίου προστάτη της ζυθοποιίας ήταν η μπύρα, η οποία, ωστόσο, ως “κριθίνος οίνος” ήταν γνωστή στα καθ’ημάς από τα ομηρικά χρόνια.\nΌμως, το 1921 οι Έλληνες δεν γνώριζαν παρά δυο-τρεις μπύρες. Αργότερα δε επικράτησαν στην αγορά μονοπωλιακές και, στη συνέχεια, ολιγοπωλιακές καταστάσεις με κυρίαρχη την ντόπια παραγωγή ξένης μπύρας. Ωσότου, προ 20ετίας περίπου, άρχισαν να έρχονται τα πάνω κάτω. Μετά δε μια κοινοτική οδηγία άρπαξαν την ευκαιρία δραστήριοι συμπατριώτες μας και ξεπήδησαν «σε πολιτείες και χωριά» (από την Ιερά Μονή Εσφιγμένου ως τη Φολέγανδρο) μικροζυθοποιίες. Ξεπεράσαν τις 50, ζωή νά’χουνε. Φυσικά, δεν θα μακροημερεύσουν όλες. Κάποιες, λίγες, εξεμέτρησαν ήδη το ζειν, καθώς υποκύψανε στον πληθωρισμό τους και στον δαρβινισμό του ανταγωνισμού.\nΟι υπόλοιπες δεν παράγουν ένα μόνο τύπο μπύρας η καθεμία, αλλά μέχρι και πάνω από μια δεκάδα: ξανθιές, άσπρες, κόκκινες, πορφυρές, μαύρες, pilsner, lager, ale, χωρίς αλκοόλ, με γεύση φρούτων, βιολογικές, χωρίς γλουτένη… Μέχρι και οι ξένοι μας πήραν είδηση και μας σερβίρουν ειδικές “τοπικές” μπύρες.\nΓενικά καλής ποιότητας οι μπύρες μας κατακτήσανε το ελληνικό κοινό. Μερικών, μάλιστα, η χάρη έφτασε μέχρι τις pub του Λονδίνου και τις υπερατλαντικές αγορές. Βοήθησε σε αυτό η τουριστική βιομηχανία. Ποιος θα έλεγε όχι στην ερώτηση ενός σερβιτόρου: «Μήπως θα θέλατε να δοκιμάσετε την ντόπια μπύρα μας;»;\nΟι κατά τόπους γιορτές μπύρας με αθρόα προσέλευση κοινού, η ανάπτυξη της γευσιγνωσίας της μπύρας, η εμπορική εκμετάλλευση επιτυχημένων ερασιτεχνικών συνταγών, δείχνουν πως η ζυθοποιία ρίζωσε για τα καλά στη χώρα. Και δεν πρέπει να φοβάται το μέλλον.\n«Η μπύρα είναι ένα πράγμα που εισήλθε πλέον οριστικώς εις τα ήθη μας.», όπως ξεκινούσε το χρονογράφημα του ο Νιρβάνας.\nΚωνσταντίνος Ααρών – Πίκινος\nΤο δημοφιλέστατο, για την εποχή, στέκι έμελλε να χαρακτηριστεί από την μαχαιριά που έλαβε ο ιδιοκτήτης του, όταν παρέα έκανε φασαρία για μια παραγγελιά. Ρεμπέτες και νταήδες, άνθρωποι της νύχτας σέβονταν απόλυτα τον Πίκινο και το άδοξο τέλος του, τους στιγμάτισε.\nΗ φασαρία ξεκίνησε όταν μία παρέα σοβατζίδες, που ζητούσε ακατάπαυστα παραγγελιές, αντιλήφθηκε την δυσαρέσκεια των μουσικών. Ο κόσμος στο μαγαζί ήταν πολύς και η ορχήστρα ήθελα να ικανοποιήσει τις επιθυμίες όλων των πελατών.\nΥποψιασμένος ο Πίκινος πηγαίνει στην παρέα και ζητά να απομακρύνουν τον σουγιά που κρατά ένας απ’ αυτούς και να σεβαστούν τον κόσμο που βρίσκεται εκεί. Τα αίματα ανάβουν και δεν αργεί να γίνει το κακό. Ο Πίκινος θα λάβει την μαχαιριά που σύντομα θα τον οδηγήσει στον θάνατο. Μετά από λίγες μέρες νοσηλείας ο Πίκινος θα βυθίσει τον κόσμο της νύχτας σε θλίψη.\nΟ Ρούκουνας, προσωνύμιο γνωστού ρεμπέτη, θα γράψει δύο τραγούδια για τον αγαπημένο φίλο του και θα μιλήσει γι’ αυτόν με αρκετά τιμητικά λόγια.\nΜες στο Θησείο βρε παιδιά στου Πίκινου τη μπύρα, γλέντησε όλος ο ντουνιάς Περαίας και Αθήνα\nΑμάν άντρες γυναίκες λέγανε πάμε παιδιά να πιούμε, στου φίλου μας του Πίκινου και να ξημερωθούμε\nΛέγανε παμ’ ν’ ακούσουμε σαντούρι το Γιαννάκη, και τραγουδάκια όμορφα από το Σαμιωτάκι\nΑμάν τώρα καημένε Πίκινε ούτε μια παλιοτέντα, δεν έμεινε στη μπύρα σου για μια παλιοκουβέντα\nΑμάν οι φίλοι σου ρε Πίκινε για σένα θρηνούνε, πως άδικα σε σκότωσαν και μέσα τους πονούνε\n“Η μπύρα του Πίκινου”\nΚαλλιτέχνης: Ρούκουνας Κώστας\nΣτιχουργός: Ρούκουνας Κώστας\nΤα χασαπάκια, βρε παιδιά/ κι όλα τα ψαραδάκια,\nστου Πίκινου συχνάζανε/ τα πιο πολλά βραδάκια\nΑπό τις δώδεκα κι εκεί/που οι ταβέρνες κλούσαν,\nόσοι γουστάραν όργανα/ στου Πίκινου τραβούσαν.\nΣτου Πίκινου πηγαίνανε,/ ν’ ακούσουν και λιγάκι,\nΣαμπαχαδάκι έμορφο/ από το Σαμιωτάκι.\nΕκεί γλεντούσαν έμορφα,/ τους έπαιρνε η μέρα,\nμε κέφι πάντα έμορφο/ κι ο Πίκινος παρέα.\nΗ μπύρα πηγή έμπνευσης στις εικαστικές τέχνες\nΗ επιρροή της μπύρας στην τέχνη είναι γεγονός.\nΛογοτεχνικά κείμενα, τραγούδια και πίνακες ζωγραφικής, έχουν αποτυπώσει την σχέση των δημιουργών τους με το συγκεκριμένο ποτό. Αναζητώντας έργα τέχνης, ¨πέσαμε¨ σε έναν σύγχρονο ζωγράφο που έχει καταφέρει να απαθανατίσει με εντυπωσιακό τρόπο καθημερινές στιγμές πίσω από ένα ποτήρι μπύρας.\nΟ Christopher Mangan, γεννημένος το 1989, πήρε το πτυχίο του B.F.A από το πανεπιστήμιο Carnegie Mellon όπου και αναγνωρίστηκε ως καλλιτεχνικό ταλέντο και την ακαδημαϊκή αριστεία του μέσω της υποτροφίας Andrew Carnegie. Τα έργα του έχουν προβληθεί σε πολλές εκθέσεις κι ο ίδιος συνεχίζει το εικαστικό του έργο. Η ζωγραφική του ανήκει στο ρεαλιστικό ύφος, αποτυπώνει ανθρώπους σε καθημερινές στιγμές.\nO Mangan ισχυρίζεται ότι: Στους πίνακες του μέσα από την χρήση του χρώματος, των πινέλων και των υφών σχεδιάζει με διαφορετικούς τρόπους, με στόχο την αναδημιουργία αναγνωρίσιμων σκηνών για να αιχμαλωτίσει την κίνηση και την ενέργεια. Εξυψώνει την πολυπλοκότητα του αντικειμένου του και τονίζει διαφορετικές οδούς που μπορεί να εξερευνηθούν από τον θεατή. Κοιτώντας από κοντά τους πίνακες του, βλέπεις τα χρώματα να μεταμορφώνονται και να εμφανίζονται κρυμμένες υφές. Θέματα τα οποία φαίνονται βαρετά μέσω μίας φωτογραφίας, μπορεί να αναγεννηθούν μέσω της ερμηνευτικής δημιουργίας ενός πίνακα.\nillustrator Kentaro Yoshida\nΙδιαίτερα σκίτσα από τον καλλιτέχνη και illustrator Kentaro Yoshida από την Ιαπωνία!\n*Κτίριο 56 στον “Ελληνικό κόσμο”, Πολυκράτους 21, Αγ. Ιωάννης Ρέντη (η οδός Πολυκράτους είναι η πρώτη κάθετη δεξιά στον αριθμό 260 της οδού Πειραιώς, με κατεύθυνση προς Πειραιά.\nΠαρασκευή 18, Σάββατο 19 από τις 17:00- 01:00 π.μ.\nΔιαβάστε επίσης: Ελληνική Μπύρα (Β’ μέρος)\nTags: Athens Craft Beer Festival.Christopher Mangangipsy brewersKentaro Yoshidaκτιρίο 56Μπύρα


Ευγένιος Ευγενίδης: 0 "διεθνής" Έλληνας - CulturePoint.gr\nHome /Ευγένιος Ευγενίδης: 0 “διεθνής” Έλληνας\nΙΣΤΟΡΙΑ22 Δεκεμβρίου, 2020\nΕυγένιος Ευγενίδης: 0 “διεθνής” Έλληνας\nΗ πορεία μιας θρυλικής μορφής του Παγκόσμιου Ελληνισμού από το Διδυμότειχο, στην Κωνσταντινούπολη, στην Αθήνα, τη Νέα Υόρκη και στο Βεβέ της Ελβετίας\nΣτις 23 Απριλίου 1954 πέθανε στο Βεβέ της Ελβετίας ο Ευγένιος Ευγενίδης, που είχε γεννηθεί το 1882 στο Διδυμότειχο, μια θρυλική μορφή του παγκόσμιου Ελληνισμού, ένας Έλληνας της Διασποράς, ένας διεθνής επιχειρηματίας, ένας εθνικός ευεργέτης, στο έργο του οποίου και την προσφορά είχαμε του «Βορέα»(τεύχος 61, Απρίλιος 2010) και το κείμενο ήταν της ποιήτριας και φιλολόγου Μαρίας Ράλλη-Υδραίου. Για το αφιέρωμά μας χρησιμοποιήσαμε το φωτογραφικό υλικό από το βιβλίο του δημοσιογράφου Ευσταθίου Μπάτη, που κυκλοφόρησε το 2008 υπό τον τίτλο «Ο ΕΥΓΕΝΙΟΣ ΕΥΓΕΝΙΔΗΣ ΚΑΙ ΟΙ ΣΥΝ ΑΤΥΤΩ» και ουσιαστικά, θα μπορούσαμε να υποστηρίξουμε, ότι αποτελεί και την επίσημη βιογραφία του, αφού είναι μια εκδοτική παραγωγή του Ευγενίδειου Ιδρύματος.\nΟ ΕΥΕΡΓΕΤΗΣ ΜΕ ΤΗΝ ΠΛΟΥΣΙΑ ΚΑΡΔΙΑ: ΜΑΡΙΑ ΡΑΛΛΗ – ΥΔΡΑΙΟΥ\nΈνα όνομα που μας εγγυάται πίστη προς τον άνθρωπο, εξασφάλιση της δύναμης που μας παρέχει, αρχοντική παρουσία, μεγαλοκαρδία, προσφορά προς τους άλλους, γενναιότητα, τόλμη, ευστροφία, μυαλό δυνατό, μεγάλη ψυχή, ωραίο άνθρωπο, ένα Θρακιώτη που τίμησε την πατρίδα του και αναδείχτηκε μεγάλος ευεργέτης του τόπου του και όλου του Ελληνισμού. Το όνομά του έγινε Μύθος. Το πήραν τα κύματα και το μετέφεραν σε όλες τις θάλασσες του κόσμου με την “θαλασσοκρατορία” που δημιούργησε. Το ανήσυχο πνεύμα του τον οδηγεί σε ευρείς τομείς επιχειρηματικής δράσης και του ανοίγει νέους δρόμους δραστηριοτήτων σε νέες ηπείρους.\nΣτην αρχή του βιβλίου του Ευστάθιου Μπάτη “Ο Ευγένιος Ευγενίδης και οι συν αυτώ” υπάρχει το πολύ γνωστό πορτραίτο του Ευγένιου Ευγενίδη στο οποίο διαφαίνεται όλη η αρχοντιά και η λεβεντιά του μεγάλου Έλληνα επιχειρηματία .Φοράει επίσημο σκούρο ένδυμα(φράκο) και λευκό πουκάμισο, γιλέκο και παπιγιόν. Φέρει στο λαιμό τον μεγαλόσταυρο καθώς και τρία παράσημα πάνω στην αριστερή πλευρά του φράκου. Το ύφος του δείχνει ένα άνθρωπο γεμάτο υπερηφάνεια και ικανοποίηση για ό,τι επέτυχε στη ζωή του αλλά και κάποια θλίψη. Το βλέμμα του είναι ήρεμο και μοιάζει να ταξιδεύει με τη σκέψη του στο απώτερο μέλλον οραματιζόμενος το καλύτερο για τον Ελληνισμό. Πρότυπά του για την γενναιοδωρία και τον πατριωτισμό τους ήταν οι δύο ευεργέτες Γεώργιος Αβέρωφ και Ανδρέας Συγγρός. Τους θαύμαζε από τα νεανικά του χρόνια. Μέσα του ήταν έντονα τα συναισθήματα του νόστου και του μεγάλου καημού του απόδημου Έλληνα.\nΗ ΕΘΝΩΦΕΛΗΣ ΔΡΑΣΗ ΤΟΥ Ε. ΕΥΓΕΝΙΔΗ\nΟ Ευγένιος Ευγενίδης ήταν ένας νοσταλγός της πατρίδας του, της Ανατολικής Θράκης, εξωστρεφής, με ζεστά αισθήματα προς τους συνεργάτες και τους φίλους του. Έδειχνε τρυφερότητα όταν σε στιγμές προσωπικές έπαιρνε την κιθάρα του και σιγοτραγουδούσε ένα πονεμένο σκοπό από τις χαμένες πατρίδες. Οι πολλαπλές ενασχολήσεις του από το πρωί ως το βράδυ με τα οικονομικά, τα κοινωνικά και τα πολιτικά( ως Κοινοτάρχης της Γλυφάδας όπου ζούσε) δεν τον εμπόδισαν να διατηρήσει την αξιοπρεπή συμπεριφορά του, το ήθος και τον ανθρωπισμό του. Ήταν σεμνός και ταπεινός. Τα χρήματα δεν του αλλοίωσαν τον χαρακτήρα. Βοηθούσε τους συνανθρώπους του με συνείδηση του χρέους που είχε να προσφέρει ό,τι μπορούσε.\nΤο 1953,μόλις ο Ε. Ευγενίδης πληροφορήθηκε τη συμφορά που έπληξε τα Ιόνια Νησιά με τους ισχυρούς σεισμούς, έσπευσε να προσφέρει τη βοήθειά του στους πληγέντες. Για τη μεγαλοψυχία του αυτή τιμήθηκε από τον βασιλιά των Ελλήνων με τον μεγαλόσταυρο του Φοίνικα. Στους Ζακυνθινούς που πήγαν να εκφράσουν σ’ αυτόν και στην αδελφή του, Μαριάνθη Σίμου, την ευγνωμοσύνη όλου του νησιού για τη συνδρομή τους τις φοβερές μέρες των σεισμών, ο Ε. Ευγενίδης μίλησε με ευγένεια και λεπτότητα, όπως συνήθιζε: “Δεν αισθάνομαι ότι έκανα τίποτε σπουδαίο. Έπραξα αυτό που θα έπραττε ο κάθε Έλληνας αν είχε τη δική μου οικονομική δυνατότητα”. Πίστευε ότι η πιο μεγάλη δικαίωση για έναν πλούσιο άνθρωπο είναι να συμβάλλει στη δόξα και στο μεγαλείο της πατρίδας του. Σε όλη του τη ζωή, έγινε πάρα πολλές φορές αρωγός σε δεινοπαθούντες συνανθρώπους του με σημαντικά χρηματικά ποσά και άλλες προσφορές. Το ενδιαφέρον του υπέρ του κοινωνικού συνόλου ήταν πάντοτε έκδηλο όσο ζούσε.\nΟ Πρόεδρος της Ακαδημίας Αθηνών Κωνσταντίνος Τσάτσος σε ύστατο χαιρετισμό είπε τα εξής: “… Όπου και αν στρέψωμεν τα βλέμματά μας θα αντικρύσωμεν δημόσια έργα, δημόσια κτίσματα και φιλανθρωπικά ιδρύματα, οφειλόμενα εις τους μεγάλους εθνικούς ευεργέτας. Το ευγενές ,όμως, τούτο είδος ανθρώπου, δυστυχώς, κατά τα τελευταία έτη ήρχισεν να σπανίζει. Αι δωρεαί εγένονται ολιγότεραι και μικρότεραι. Εις αυτόν τον φθίνοντα δείκτην των εθνικών ευεργετών, σημειούται μία μεγάλη εξαίρεσις, ο Ευγένιος Ευγενίδης”.\nΤο Οικουμενικό Πατριαρχείο τον αποχαιρέτησε μέσω του έντυπου οργάνου του “Απόστολος Ανδρέας” με τα ακόλουθα λόγια: “Εκλεκτόν και μεγαλώνυμον τέκνον της μητρός Εκκλησίας εξεδήμησεν προς Κύριον, ο γνωστός δια την φιλογενή αυτού δράσιν εφοπλιστής Ευγένιος Ευγενίδης. Δια της δραστηριότητός του, της τιμιότητος και της ιδιοφυίας αυτού ανεδείχθη, καταλαβών εξάχουσα θέσιν μεταξύ των εφοπλιστών και ιδιαιτέρως εν τη διεθνή κοινωνία. Αλλά όσον η δύναμις του Θεού ηύξανε τους καρπούς των τιμίων κόπων του, τόσον επολλαπλασιάζετο και η ευεργετική του δράσις….”\nΟ Μέγας Αυλάρχης της Σουηδίας ναύαρχος Βέττερ είπε: “Κατέστησε τον εαυτόν του σεβαστόν εις όλα τα μέρη του Κόσμου και ηγαπήθη από όλους εκείνους οι οποίοι είχαν το προνόμιο να εργασθούν δι’ αυτόν και μαζί με αυτόν…”. Η εφημερίδα “Ταχυδρόμος” της Αλεξάνδρειας έγραψε κάποια στιγμή για τον δραστήριο εφοπλιστή: “Το ανήσυχο του χαρακτήρος του ανδρός και η ευρύτης των προθέσεών του καταφαίνονται αμέσως από την πρώτην αυτήν καλήν στιγμήν της σταδιοδρομίας του. Η επιτυχία δεν τον καθηλώνει εις το γραφείον του δια μίαν ήρεμον, ασφαλήν και ακύμαντον γραφειοκρατικήν σταδιοδρομίαν. Διερευνά τον ορίζοντα και προσπαθεί να επισημάνει με το οξύτατον βλέμμα του την ευκαιρίαν δια μεγάλην επιχειρηματικήν ανάπτυξιν”.\nΗ ΗΜΕΡΑ ΤΗΣ ΑΝΑΤΟΛΗΣ ΤΗΣ ΖΩΗΣ ΤΟΥ\nΟ Ευγένιος Ευγενίδης γεννήθηκε το 1882 στο Διδυμότειχο της Ανατολικής Θράκης. Δεν είναι γνωστή η ημερομηνία (μήνας και ημέρα)της γέννησής του. Βαπτίστηκε από τον Πανάρετο, τον Πρωτοσύγκελο και Τοποτηρητή του Μητροπολίτη Μεθόδιου. Οι γονείς του ήταν γνήσιοι Έλληνες από την Κωνσταντινούπολη ή τη Μικρά Ασία. Η ευαίσθητη μητέρα του, Χαρίκλεια Αφεντάκη, του έδωσε ενάρετη αγωγή και ο πατέρας του, Αγάπιος Ευγενίδης, του μετέδωσε τον πλούτο της ανθρωπιστικής καλλιέργειας. Ο ίδιος, από μικρός, ήταν προικισμένος με εξαιρετική ευφυΐα και μεγάλη οξυδέρκεια.\nΟ Αγάπιος Ευγενίδης ήταν εισαγγελέας ή δικαστικός πάρεδρος ή ανώτερος δικαστής και φρόντισε για την καλή αγωγή και μόρφωση του γιού του. Υπηρέτησε πολλά χρόνια στο Διδυμότειχο και ο μικρός Ευγένιος είχε την ευκαιρία να φοιτήσει στην Αστική Ροδοκανάκειο Σχολή η οποία ευρισκόταν στον αυλόγυρο της εκκλησίας της Παναγίας. Αργότερα με τις μεταθέσεις του πατέρα του μαθήτευσε σε άλλα σχολεία, στην Ήπειρο ή στην Κωνσταντινούπολη. Η τύχη τους ήταν άγνωστη στη συνέχεια.\nΤο 1929-1931 ο Ευγένιος Ευγενίδης, όντας κάτοικος της Ελβετίας, ζήτησε με ιδιόχειρη αίτηση την πολιτογράφησή του ως δημότη Διδυμοτείχου. Ήθελε να προσδιορίσει τον τόπο της προέλευσής του΄, όπου είδε για πρώτη φορά το φως του ήλιου, γνώρισε τους πρώτους παιδικούς του φίλους, το πρώτο του Σχολείο και τους πρώτους του δασκάλους. Ήθελε να ενταχθεί με τους άλλους συμπατριώτες του για να ωφελήσει και αυτός τη γενέτειρά του και να ανεβάσει το πνευματικό και πολιτιστικό επίπεδο της πατρίδας του. Μετά από δύο χρόνια πήρε φωτιά το Δημαρχιακό Μέγαρο Διδυμοτείχου και κάηκαν τα δικαιολογητικά της πολιτογράφησής του. Όμως, ήταν καταχωρημένα στα Αρχεία της Μητρόπολης από την οποία είχαν ζητηθεί. Μια επιταγή των 40.000 δραχμών στο Δήμο για την κατασκευή κρήνης προς βελτίωση πιθανόν της κακής ύδρευσης του Σχολείου του, όπως την είχε βιώσει, κατέληξε να δοθεί στο μικρό χωριό Δελήτιο όπου κτίστηκε μια βρύση. Με απόφαση των κατοίκων το Δελήτιο μετονομάστηκε Ευγενικό.\nΗ ΔΗΜΙΟΥΡΓΙΑ ΤΟΥ ΙΔΡΥΜΑΤΟΣ ΕΥΓΕΝΙΔΗ\nΗ δημιουργία του Ιδρύματος Ευγενίδη συστάθηκε με κληροδότημα του Ευγένιου Ευγενίδη ο οποίος “πραγματοποίησε” τον πιο υψηλό στόχο της ζωής του εκφράζοντας έτσι την απέραντη αγάπη του προς την Πατρίδα και τους Έλληνες. Με τη διαθήκη του άφησε μεγάλο μέρος της περιουσίας του στην οποία συμπεριλήφθηκαν και τα εισοδήματα των υπερωκεανίων “Βασίλισσα Φρειδερίκη”, “Ομηρικός” και “Ιτάλια” της “Home Lines” για τη δημιουργία κοινωφελούς Ιδρύματος με τον τίτλο “Ίδρυμα Ευγενίδου” προς ενίσχυση της Τεχνικής Επαγγελματικής Εκπαίδευσης στην Ελλάδα “δια παντός τρόπου και μέσου”.\nΟ θάνατός του στις 22 Απριλίου 1954 στην Ελβετία, κατά τη διάρκεια δεξίωσης, σταμάτησε το μεγαλόπνοο όραμά του και έκοψε στη μέση τη δημιουργική του δράση. Το ίδρυμα δεν έχασε, όμως, κανένα από τα θεμελιώδη στηρίγματα των σχεδίων του Ιδρυτή του. Χάρη στην πιστή στη μνήμη του αδελφή του Μαριάνθη Σίμου, το Ευγενίδειο Ίδρυμα έγινε φάρος γνώσης και πληροφόρησης της νέας Τεχνολογίας και κέντρο ενημέρωσης χιλιάδων νέων ανθρώπων γιατί ήταν προσφορά αγάπης προς την Ελληνική νεότητα. Τηρήθηκαν όλες οι προϋποθέσεις λειτουργίας τις οποίες περιλάμβανε η διαθήκη του μεγάλου ευεργέτη. Κύρια βλέψη ήταν η εθνική και κοινωνική ακτινοβολία αυτού του έργου με την σύμπνοια της Μ. Σίμου στα ιδεώδη του αδελφού της. Εκπλήρωσε το γεμάτο φιλοπατρία όνειρο του αδελφού της.\nΌπως αναφέρεται σε έκθεση του Ιδρύματος, το Ίδρυμα Ευγενίδη ξεκίνησε με τη λειτουργία του Πλανηταρίου το 1966. Η αίθουσα με ένα εντυπωσιακό ημισφαιρικό “θόλο”, διαμέτρου 15 μ. και ύψους 10,5 μ., κάλυπτε θέσεις 243 ατόμων. Ο “Παγκόσμιος Προβολέας” που τοποθετήθηκε (με 29.000 εξαρτήματα και 150 μικρότερα προβολικά συστήματα)είχε τη δυνατότητα να προβάλλει 8.900 αστέρες, να παρακολουθεί τις κινήσεις των πλανητών και την αλλαγή του ουράνιου θόλου από οποιοδήποτε σημείο της γης .Στην τελετή κατάθεσης του θεμέλιου λίθου για την ανέγερση του Μεγάρου του Ιδρύματος Ευγενίδη στη Λεωφόρο Συγγρού παρουσία του Βασιλιά Παύλου, η Μ. Σίμου, μεταξύ άλλων, ανέφερε ότι το Ίδρυμα θα προσφέρει στη νεολαία της Ελλάδας τα μέσα για να βελτιώσει τις επαγγελματικές και τεχνικές γνώσεις της προς όφελος της χώρας μας… Παρών ήταν και ο διάδοχος του Ε. Ευγενίδη, Νικόλαος Βερνίκος, γεννημένος στη Σίφνο στις 14 Απριλίου 1920.\nΟ συγγραφέας και μελετητής Ευστάθιος Μπάτης αναφέρει στο βιβλίο του ότι “η Μαριάνθη Σίμου φρόντιζε με στοργή τις εκατοντάδες των υποτρόφων του Ιδρύματος σε όλη τη διάρκεια των σπουδών τους στο εξωτερικό…” Οι δύο πρώτοι υπότροφοι του Ιδρύματος Ε. Ευγενίδη, Ν. Αρναούτης και Β. Παπαδόπουλος των Σχολών Μηχανικών “Ήφαιστος” και “Ήρων” μετεκπαιδεύτηκαν ως μηχανικοί εμπορικών πλοίων στην Τεχνική Σχολή Καλσινάρα της Γένουας. Ο διευθυντής του νέου Πλανηταρίου αναφέρεται στη σημαντικότητα του ρόλου του νέου Πλανηταρίου που συντελεί στην εκλαΐκευση της επιστήμης στην Ελλάδα.\nΤο νέο ψηφιακό Πλανητάριο με σύγχρονα οπτικοακουστικά μέσα προβάλλει την ιστορία της επιστήμης με τρόπο μοναδικό που γοητεύει τον θεατή. Μετά το θάνατο του διαδόχου Ν. Βερνίκου, στο βιογραφικό σημείωμα για τον εκλιπόντα, το Ίδρυμα αναφέρει μεταξύ άλλων ότι το όραμα του Νικόλαου Βερνίκου Ευγενίδη ήταν να ανεγερθεί ένα σύγχρονο επιστημονικό και πολιτιστικό κέντρο το οποίο θα στέγαζε και ένα προηγμένο τεχνολογικά Πλανητάριο. Επιπλέον θα είχε και έναν άρτια εξοπλισμένο εκθεσιακό χώρο, αφιερωμένο στις φυσικές επιστήμες και στην Τεχνολογία.\nΟ Ν. Βερνίκος ανέλαβε τη διοίκηση του Ιδρύματος Ευγενίδη το 1981.Από το 1954,ως διάδοχος του Ευγενίδη, διηύθυνε ένα μεγάλο κόμβο επιχειρηματικών δραστηριοτήτων από το Βεβέ της Ελβετίας όπου ευρίσκονταν τα κεντρικά γραφεία του συγκροτήματος .To 1962 άρχισε η οργάνωση και η συγκρότηση της Βιβλιοθήκης εφοδιαζόμενη με νεώτερες επιστημονικές και τεχνικές εκδόσεις σχετικά με τις φυσικομαθηματικές επιστήμες και την πρακτική εφαρμογή τους στην τεχνική και στην βιομηχανία. Για την εκτέλεση πειραμάτων, το Ίδρυμα διέθεσε μια μεγάλη συλλογή εποπτικών μέσων και οργάνων χρήσιμων στους καθηγητές και μαθητές.\nΣτην τελετή παράδοσης στον Υπουργό Βιομηχανίας του βιβλίου των Μαθηματικών, η Μαριάνθη Σίμου είπε τα εξής σημαντικά λόγια: “Η σημερινή συγκέντρωσις είναι ημέρα μεγίστης σημασίας δια το Ίδρυμα, διότι με την έκδοσιν του πρώτου βιβλίου της Βιβλιοθήκης του Τεχνίτου, ανοίγει ο δρόμος δια την αξιοποίησιν ενός εκ των σκοπών τους οποίους ωραματίσθη τόσον διακαώς ο Ιδρυτής του”. “…\nΗ δράσις του Ιδρύματος Ευγενίδου ήρχισεν προ του θανάτου του Ιδρυτού του δια του εν τω εξωτερικώ εδρεύοντος “Ε.Ε ΑRISTA” το οποίον ανέλαβεν την χορήγησιν υποτροφιών δια τεχνικήν μετεκπαίδευσιν αποφοίτων νυκτερινών τεχνικών σχολών”. Υπό την εποπτεία της Επιτροπής Εκδόσεων του Ιδρύματος Ευγενίδη, με εισηγητή τον καθηγητή Κ. Μανάφη, σύμβουλο επί των Εκδόσεων του Ιδρύματος, εκδόθηκαν περισσότερα από 41 εκατομμύρια αντίτυπα εκπαιδευτικών βιβλίων με 445 και πλέον τίτλους, χρήσιμα για τους σπουδαστές των Ακαδημιών Εμπορικού Ναυτικού και των σχολείων Τεχνικής Εκπαίδευσης. Συνεχίστηκε η χορήγηση υποτροφιών σε φοιτητές του Πολυτεχνείου και σε στελέχη του Λιμενικού Σώματος.\nΌλη η τεράστια περιουσία που δημιούργησε ο Ε. Ευγενίδης όσο ζούσε ξεκινώντας από την εταιρεία υπερωκεανίων έγινε η ανεξάντλητη πηγή άντλησης πόρων για τους επόμενους διαδόχους του ιδρυτή του Ιδρύματος για να πραγματοποιούν το εκπαιδευτικό, επιστημονικό και πολιτιστικό πρόγραμμα που είχε σχεδιάσει ο πρωτεργάτης Θρακιώτης εμπνευστής του. Ο Μύθος του τεράστιου έργου που άφησε ο Ε. Ευγενίδης στους Έλληνες και ιδιαίτερα στους Θρακιώτες εξαπλώθηκε και στις επόμενες γενιές χάρη στην άγρυπνη φροντίδα των άξιων διαδόχων του. Η Μαριάνθη Σίμου έζησε την δημιουργία του μεγάρου του Ιδρύματος Ευγενίδη, την ανάδειξη του πρώτου Πλανητάριου στον Ελλαδικό χώρο και την απόκτηση του εκπαιδευτικού ιστιοφόρου για τους αυριανούς αξιωματικούς του εμπορικού ναυτικού με την ονομασία “Ευγένιος Ευγενίδης”.\nΆφησε κληρονόμο της περιουσίας της το Ίδρυμα Ευγενίδη και άφησε εκπρόσωπο και διαχειριστή τον Νίκο Βερνίκο Ευγενίδη, και έπειτα τον ανιψιό του, τον Λεωνίδα Δημητριάδη Ευγενίδη. Ο Νικόλαος Βερνίκος Ευγενίδης απεβίωσε τον Νοέμβριο του 2000 σε ηλικία 80 ετών. Η ταφή του έγινε στην ιδιαίτερη πατρίδα του, τη Σίφνο. Όσο ζούσε, ήταν πάντα σεμνός και λιγομίλητος ,με μόρφωση και μεγάλη ευγένεια. Ήξερε να εργάζεται σκληρά και να προσφέρει με ανιδιοτέλεια στο κοινωνικό σύνολο. Ο Λεωνίδας Δημητριάδης Ευγενίδης γεννήθηκε στην Αθήνα το 1958 και είναι ο τρίτος κατά σειρά πρόεδρος του Ιδρύματος Ευγενίδη. Σπούδασε στο Οικονομικό Τμήμα της Νομικής Σχολής Αθηνών και έκανε μεταπτυχιακές σπουδές στην Οικονομία των Μεταφορών στο Λονδίνο.\nΣε συνέντευξή του στην “Καθημερινή” τον Οκτώβριο του 2004 ανακοίνωσε ότι “το Ίδρυμα εξελίσσεται σε εκπαιδευτικό πολυχώρο τεχνολογικού πολιτισμού όπου το κοινό ανεξάρτητα από φύλο, ηλικία και κατάρτιση, θα μπορεί με τρόπο εποπτικό και ψυχαγωγικό, να ερευνά και να ανακαλύπτει νέους τρόπους σκέψης και να μαθαίνει, το ελπίζουμε, να αγαπά την επιστήμη…” Το νέο ψηφιακό Πλανητάριο, που ήταν σύλληψη του αείμνηστου Νίκου Βερνίκου Ευγενίδη, θα γίνει πραγματικότητα και οι αμέτρητοι μαθητές και σπουδαστές καθώς και το ευρύτερο κοινό θα αποκτήσουν μεγαλύτερη γνώση και εμπειρία για να προσαρμοστούν στις απαιτήσεις του 21ου αιώνα.\nΣτις 3 Νοεμβρίου 2003,στα εγκαίνια της λειτουργίας του νέου Πλανηταρίου, σε μια δήλωση προς τους εκπροσώπους του Τύπου ο Λεωνίδας Δημητριάδης Ευγενίδης είπε τα ακόλουθα: “Πενήντα χρόνια μετά τη σύστασή του, το Ίδρυμα, δημιουργώντας και παραδίδοντας στο κοινό το νέο Πλανητάριο, (το οποίο φέρει το όνομα του Νικόλαου Βερνίκου Ευγενίδη), πραγματοποιεί ένα ακόμη σημαντικό βήμα προς τα εμπρός…” Με βαθειά πίστη στο έργο των προκατόχων του, ο τρίτος Πρόεδρος του Ιδρύματος Ευγενίδη διαγράφει μια νέα πορεία στην επιστήμη και στον πολιτισμό για το καλό της νέας γενιάς που ο ίδιος έχει την πεποίθηση ότι “θα είναι καλύτερη από τη δική μας”.\nΟΙ ΕΠΙΧΕΙΡΗΜΑΤΙΚΕΣ ΔΡΑΣΤΗΡΙΟΤΗΤΕΣ ΤΟΥ ΘΡΑΚΙΩΤΗ ΕΥΕΡΓΕΤΗ\nΟ εκ Διδυμοτείχου Ευγένιος Ευγενίδης ξεκινάει από την Κωνσταντινούπολη όπου σπουδάζει στη φημισμένη Ροβέρτειο Αμερικανική Σχολή(Robert College) και έχει τριετή προεκπαίδευση στον εμπορικό οίκο “Doros’Brothers” στον οποίο και εργάζεται μετά το Κολλέγιο. Σε ηλικία 24 ετών γίνεται ο διευθυντής του μεγάλου πρακτορειακού οίκου “Ρέππεν” και αργότερα συνέταιρος. Η διορατικότητά του και το μέγεθος των μελλοντικών του σχεδίων τον καθιστούν ένα δυνατό παίκτη στο χώρο του εμπορίου ξυλείας. Ιδρύει ναυπηγεία στον Κεράτειο Κόλπο όπου και κατασκευάζει 24 φορτηγίδες απαραίτητες για τις φορτοεκφορτώσεις εμπορευμάτων για να προωθήσει το εμπόριο ξυλείας. “Ήταν ένα πρώτο, πολύ μεγάλο βήμα στα σχέδιά του για να κατακτήσει το υγρό στοιχείο, και συγχρόνως ένας πρώτος συνδυασμός εμπορίου και μεταφοράς, μια πρώτη πηγή για την δημιουργία της περιουσίας του.”\nΟ συσχετισμός εμπορικών ειδών, μέσων μεταφοράς και ενδιαφερομένων χωρών αποδεικνύει ότι ο Ευγενίδης ήταν φύση προικισμένη με εξαιρετικές ικανότητες… (από το γεμάτο αγάπη και θαυμασμό βιογραφικό σημείωμα για τον Ε. Ευγενίδη, γραμμένο το 1974 από τον Αberaldo Arias και Γ.Δ. Χουρμουζιάδη). Το 1923 εγκαταλείπει την Κωνσταντινούπολη λόγω της Μικρασιατικής Καταστροφής και μεταφέρεται στον Πειραιά όπου αναλαμβάνει τη θέση του Γενικού Πράκτορα από μέρους της Ελλάδας της “Σουηδικής Ανατολικής Γραμμής” την οποία ενισχύει και τροφοδοτεί με φορτία ξυλείας τα οποία τα εισάγει από τη Σουηδία προς Ελλάδα, δίνοντας έτσι πολύ μεγάλη ώθηση και ανάπτυξη στην όλη επιχείρηση.\nΟ Ευγένιος Ευγενίδης δεν ηρεμεί. Σκέφτεται, δουλεύει σκληρά νύχτα-μέρα και μεγαλουργεί. Φτιάχνει θαύματα. Κρύβει μέσα του ένα μεγαλείο ψυχής που τον κάνει να ξεχωρίζει από τους άλλους συμπατριώτες του. Το όνομα και το επίθετό του συνταιριάζουν με την ευγένεια των αισθημάτων του. Μοιάζει με παραμύθι αυτό το συνταίριασμα, Οι καλές μοίρες στη γέννησή του του έδωσαν το όνομα και μαζί και όλες τις χάρες για να πραγματοποιήσει στη ζωή του όλα τα όνειρα και τα σχέδιά του σκορπίζοντας στους ανθρώπους τα ευγενή του αισθήματα, τις εσωτερικές του χάρες και τις μεγαλοδωρίες του\nΟ Ε. Ευγενίδης ξεκινάει την παράλληλη διαχείριση της Γραμμής σε ολόκληρη την Ανατολική Μεσόγειο και ιδρύει με την ονομασία “Σκανδιναβικό Πρακτορείο Εγγύς Ανατολής” οργανισμό-πρότυπο με βάση τον Πειραιά και δίκτυο πρακτορείων στα σπουδαιότερα λιμάνια της Ελλάδας και της Εγγύς Ανατολής. Όταν άρχισε ο Δεύτερος Παγκόσμιος Πόλεμος, απλώνει τις εμπορικές του δραστηριότητες στην Αίγυπτο κι έπειτα στη Νότιο Αφρική. Ανοίγει γραμμή μεταφορών ανάμεσα στη Νότια Αφρική και στη Νότια Αμερική. Στο τέλος εγκαθίσταται στην Αργεντινή και συνεχίζει να διαχειρίζεται τα οικονομικά συμφέροντα της Σουηδικής Γραμμής.\nΟ μεγάλος νους του προβλέπει τις εξελίξεις των πραγμάτων μετά τον Πόλεμο στον οικονομικό και ναυτιλιακό κόσμο, καθώς θα δημιουργηθεί τεράστιο ρεύμα μεταναστών από την Ευρώπη προς Αμερική και Αυστραλία. Η Γένοβα γίνεται η έδρα της Εταιρείας ΄Home Lines΄ και ο Ε. Ευγενίδης Πρόεδρός της. Τέσσερα υπέροχα υπερωκεάνια αρχίζουν τα δρομολόγια πρώτα στη Νότια Αμερική και στην Αυστραλία και ύστερα στις Ηνωμένες Πολιτείες Αμερικής και στον Καναδά. Στη γραμμή του Βόρειου Ατλαντικού καταλαμβάνουν την τρίτη θέση ως προς την επιβατική κίνηση.\nΤο 1947 ο Ε. Ευγενίδης αλλάζει την έδρα των επιχειρήσεών του και μετακομίζει στο Vevey της Ελβετίας. Από εκεί ο δαιμόνιος νους του αναλαμβάνει την διεύθυνση όλων των ναυτιλιακών και εμπορικών του επιτεύξεων ανά τον κόσμο. Μετά από έξι χρόνια, στα μέσα του 1953,επιστρέφει στην Ελλάδα και αρχίζει το έργο της εθνικής προσφοράς. Δημιουργεί νέα τακτική ναυτιλιακή γραμμή με την επωνυμία “Ελληνική Γραμμή Νοτίου Ελλάδος” στην οποία πρωτοστατούν τα φορτηγά πλοία “Αθήναι” και “Μυκήναι” στα δρομολόγια Ελλάδας και Νοτίου Αμερικής.\nΟ έμπειρος στα ναυτιλιακά Θρακιώτης ευπατρίδης δίνει διέξοδο στα Ελληνικά προϊόντα και τα διοχετεύει στις χώρες της Λατινικής Αμερικής. Με αυτόν τον τρόπο, χάρη στις φιλοπάτριδες προσπάθειες του ευεργέτη Ε. Ευγενίδη, προωθείται το εξαγωγικό εμπόριο. Ένα άλλο μεγάλο έργο υπέρ της πατρίδας του ήταν η σύσταση της υπερωκεανίου Γραμμής Βορείου Αμερικής με απήχηση τεράστια στον Ελλαδικό κόσμο. Ύψιστης εθνικής σημασίας είναι η προσφορά προς την Ελληνική Κυβέρνηση της καλύτερης μονάδας της ΄Home Lines΄, της Υ/Κ “Ατλάντικ” και η ύψωση της Ελληνικής σημαίας. Από τον Δεκέμβριο του 1954 το υπερωκεάνιο “Ατλάντικ” πήρε το όνομα “Βασίλισσα Φρειδερίκη” και άρχισε τα δρομολόγια στην “Εθνική Ελληνική Γραμμή Αμερικής” όπως και την εξυπηρέτηση της γραμμής Πειραιώς- Νέας Υόρκης.\nΗ ΠΡΟΣΦΟΡΑ ΚΑΙ ΤΟ ΕΝΔΙΑΦΕΡΟΝ ΤΟΥ ΕΥΕΡΓΕΤΗ ΥΠΕΡ ΤΟΥ ΚΟΙΝΩΝΙΚΟΥ ΣΥΝΟΛΟΥ\nΜία σημαντική χειρονομία του Ε, Ευγενίδη το 1953 ήταν να διαθέσει το μυθικό ποσό του ενός δισεκατομμυρίου δραχμών και άλλων τριακοσίων εκατομμυρίων σαν εκπρόσωπος της Σουηδικής Εταιρείας “Svenska” στην Ελλάδα για τους σεισμούς στο Ιόνιο Πέλαγος. Στο “Βήμα” της 21ης Οκτωβρίου 1953,με τίτλο “Ένας χορηγός στον καιρό μας” ο χρονογράφος Παύλος Παλαιολόγος αναφέρεται με τα πιο επαινετικά λόγια στην προσφορά του Ε. Ευγενίδη : “…Αλλά δεν πρόκειται για το ποσόν ούτε για την αβρότητα με την οποία γίνεται η προσφορά. Πρόκειται για την νοοτροπία. Δεν μας έχει συνηθίσει σε τέτοιες εκδηλώσεις ο πλούτος…Ο κύριος Ευγενίδης σπάζει τον κανόνα και γίνεται χορηγός…γιατί θεωρεί εθνικό καθήκον να προβληθεί η Ελλάδα στο εξωτερικό…”\nΟ Μύθος ,Ευγένιος Ευγενίδης, θα προχωρήσει και σε άλλα φιλανθρωπικά ,κοινωνικά και πολιτιστικά αγαθοεργήματα, τα περισσότερα σε επίπεδο προσωπικό. Ο Ακαδημαϊκός Σπύρος Μελάς, γράφει στην “Εστία” “…Ονειροπολούσε να κερδίσει άφθονα χρήματα όχι μόνο για τον εαυτόν του αλλά και για να μπορεί να είναι χρήσιμος και στους άλλους…Επλήρωσε εκδόσεις, εχρηματοδότησε αποστολές, έδινε υποτροφίες, διευκόλυνε ταξίδια, και όπως ο Ανδρέας Συγγρός, είχε ολόκληρο κατάλογο πτωχών που εβοηθούσε, και από αυτούς άρχιζε την πληρωμή των γενικών υποχρεώσεων του κάθε μήνα .\nΟ Ευγενίδης ήταν προικισμένος με έμφυτες επιχειρηματικές ικανότητες. Ήταν ικανός να διακριθεί και σε κάθε άλλου είδους ανθρώπινη δραστηριότητα, όπως επιστήμη, διπλωματία, πολιτική, πολιτισμό. Με εφόδια την επιχειρηματική δημιουργία και την βαθειά ανθρωπιά κατορθώνει το ακατόρθωτο, Ισορροπεί την αντίφαση ανάμεσα στο κυνηγητό του κέρδους και στην κατάκτηση της ευτυχίας μέσα από αδιάκοπη προσφορά. Έτσι ξεκίνησε γεμάτος από δύναμη και αισθήματα και έτσι προχώρησε μέχρι το τέλος του βίου του (Ευστάθιος Μπάτης, μελετητής του Ε. Ευγενίδη).\nΣτα Αρχεία του Ιδρύματος φυλάσσεται κείμενο από τους βιογράφους του Arias και Χουρμουζιάδη όπου καταγράφουν με αγάπη και σεβασμό τα πιο αξιοσημείωτα στοιχεία για τη ζωή και το έργο του Έλληνα της Διασποράς, του Διεθνή Επιχειρηματία, του Εθνικού Ευεργέτη Ευγένιου Ευγενίδη.


ΙΟΒΟΛΟΣ | Γιατί η 28η πρέπει να είναι γιορτή αντιφασισμού\nΓιατί η 28η πρέπει να είναι γιορτή αντιφασισμού\nΜια φίλη και φιλόλογος επιφορτίστηκε από το σχολείο της να διοργανώσει την γιορτή της 28ης Οκτωβρίου. Τα αλλεπάλληλα χρόνια των διθυραμβικών και εθνεγερτικών πανηγυρικών που περάσαμε στο σχολικό περιβάλλον την έφεραν σε αμηχανία. Θα είχε νόημα να αναπαράξει έναν τέτοιο λόγο;\nΜε την αφορμή αυτή αναγκάστηκε να επισκεφθεί ξανά αυτό που μάθαμε να αποκαλούμε «έπος του ‘40» αναζητώντας κάτι που να έχει νόημα να ειπωθεί σήμερα για την γιορτή αυτή και να μην έχει οπαδικό νόημα του στυλ «τους σκίσαμε γιατί οι Έλληνες είναι οι καλύτεροι». Τώρα θα μου πείτε γιατί; Γιατί να πρέπει να αποφύγει το «οι Έλληνες είναι οι καλύτεροι;». Πολλά θα μπορούσαν να ειπωθούν για τους λόγους αυτούς. Υπάρχουν απόψεις όπως του Αντώνη Πανούτσου https://www.liberal.gr/arthro/225946/apopsi/a-panoutsos/o-mataios-agonas-tou-syriza-enantia-ston-ethniko-charaktira-tou-40.html , οι οποίες βλέπουν στην προσπάθεια αυτή το συριζαίικο πείσμα για την επικράτηση του αντεθνικού.\nΥπάρχουν άλλες, που ίσως δεν απευθύνονται σε ψηφοφόρους, και οι οποίες ανατρέχουν στο νόημα της «γιορτής», εθνικής ή μη. Με ποιους όρους φέρνουμε τα παιδιά στο σημερινό σχολείο να παρακολουθήσουν μια εθνική γιορτή; Τι μπορούν να πάρουν από αυτό; Κατά τη γνώμη μου, και τη γνώμη της φίλης, το σημαντικότερο δίδαγμα από έναν πόλεμο- ανεξάρτητα από το αν νίκησες ή αν έχασες- είναι να φροντίσεις να μην επαναληφθεί\nΣτο κάτω κάτω τι έχει περισσότερη σημασία; Να μην επαναληφθεί ο θάνατος 500.000 ανθρώπων που χάθηκαν στον πόλεμο και την κατοχή (για να μιλήσω μόνο για τους Έλληνες) ή να μάθουμε πως γ@μουσε ο Πειραιάς πριν από 80 χρόνια; Πώς θα αγαπήσουμε περισσότερο την πατρίδα μας, αν θέλετε; Μέσα από την εξύμνιση της ειρήνης και της ζωής ή του πολέμου και του θανάτου- θυσίας;\nΤο τι γιορτάζουμε δεν αφορά την ανακάλυψη της ιστορικής «αλήθειας», αλλά το που επιλέγουμε να δώσουμε βαρύτητα σε κάθε εποχή και περίσταση να δώσουμε. Οι εθνικές γιορτές άλλωστε δεν καθιερώθηκαν για να μαθαίνουν τα παιδιά τι έγινε, αλλά για να υμνούν και να διδάσκονται αξίες που προκύπτουν ως διδάγματα από την ίδια την ιστορία.\nΔυσκολεύομαι πολύ να πειστώ ότι από την συμμετοχή της Ελλάδας στον πιο πολύνεκρο πόλεμο της παγκόσμιας ιστορίας το σημαντικότερο μήνυμα που προκύπτει είναι ότι ο Έλληνας στρατιώτης πολέμησε με απαράμιλλο θάρρος ή ότι ο Ντούτσε έτρεμε το χακί.


Σεισμός 4,3R στην Κύπρο | ΘΡΙΑΣΙΟ\nΣάββατο, 16/10/2021 5:21 μμ\nΣεισμός 4,3R στην Κύπρο\nΣεισμική δόνηση στις 03:18 τα ξημερώματα σημειώθηκε στην Κύπρο. Το επίκεντρο του σεισμού βρισκόταν στην ευρύτερη περιοχή Αραδίππου, 30 χιλιόμετρα νοτιοανατολικά της Λευκωσίας, και 7 χιλιόμετρα βορειοδυτικά της Λάρνακας.\nΟ σεισμός είχε μέγεθος 4,3 βαθμών της κλίμακας Ρίχτερ (σύμφωνα με την αυτόματη λύση του αμερικάνικου USGS). Είχε εστιακό βάθος 2 χιλιόμετρα ενώ δεν υπάρχει λόγος ανησυχίας ενημερώνουν οι αρχές.\nΗ αυτόματη λύση του Ευρωπαϊκού Σεισμολογικού Κέντρου (ΕMSC), δίνει το σεισμό στα 4,1 Ρίχτερ.Το ακριβές επίκεντρο της δόνησης εντοπίζεται 11χλμ. βορειοδυτικά της Λάρνακας και 27χλμ. νοτιοανατολικά της Λευκωσίας.\nΣτις 05:16:31 τα ξημερώματα σημειώθηκε νέος σεισμός εντάσεως 3,3 βαθμών της κλίμακας Ρίχτερ πιο μικρής διάρκειας σύμφωνα με το Ευρωπαϊκό Σεισμολογικό Κέντρο CSEM EMSC σε εστιακό βάθος δύο χιλιομέτρων. Το επίκεντρο του, ήταν 13 χιλιόμετρα βορειοανατολικά της Λευκωσίας.